Svako ko poseduje određeni nivo znanja engleskog jezika, a primarno ovaj jezik koristi u poslovne svrhe vrlo često ima potrebu za sticanjem sertifikata o nivou znanja jezika, stim što je u ovom slučaju najbitnije da to bude sertifikat koji je priznat na međunarodnom nivou. Razlozi zbog kojih se traže ovakvi sertifikati mogu biti različiti, ali prvenstveno zato što mnoge vodeće kompanije, kako u svetu tako i kod nas, od svojih zaposlenih traže posedovanje međunarodno priznatog sertifikata o poznavanju engleskog jezika u poslovnom smislu. Najačešće zahtevan je takozvani LCCI sertifikat koji je posebno osmišljen od strane Londonske privredne komore, to jest London Chamber od Commerce and Industry, te kao takav priznat u gotovo svim zemljama sveta, pa čak i poželjan.\nA budući da je Akademija Oxford ovlašćeni test centar za polaganje ispita kojim se stiče pravo za dobijanje ovog međunarodno priznatog sertifikata, među mnogim drugim LCCI sertifikatima posebno se izdvaja Poslovni engleski, odnosno EfB sertifikat (English for Business) koji je upravo namenjen onim kandidatima koji žele da pokažu određeni nivo poznavanja ovog jezika u poslovnom smislu, te da steknu sertifikat o nivou znanja poslovnog engleskog jezika koji je priznat na međunarodnom nivou. Sama činjenica da kandidat poseduje ovaj sertifikat umnogome doprinosi poboljšanju njegove Radne biografije (CV), te sasvim sigurno čini da on bude u prednosti nad ostalim kandidatima koji konkurišu za isto radno mesto, a koji ne poseduju LCCI EfB sertifikat.\nIako su svi EfB ispiti usklađeni sa pravilima opšteprihvaćenog Zajedničkog evropskog referentnog okvira za jezika, to jest CEFR - a (Common European Framework of Reference), koja propisuju da postoji ukupno 6 nivoa poznavanja određenog jezika, English for Business ispiti su osmišljeni na nešto drugačiji način, tako da su određeni nivoi grupisani, te postoji ukupno 5 EfB ispita.\nPolaganje ovog ispita je namenjeno svim onim kandidatima kojima engleski jezik nije maternji i koji poseduju određeni nivo znanja poslovnog engleskog jezika, te na osnovu njih žele da steknu sertifikat kojim mogu da unaprede svoju Radnu biografiju, uzevši u obzir da je u pitanju sertifikat koji je priznat širom sveta.\nKoji sve nivoi English for Business ispita postoje\nU okviru English for Business ispita je ukupno 5 nivoa, koji su u potpunosti usklađeni sa pravilima pomenutog opšteprihvaćenog okvira za jezike. To zapravo znači da postoji takozvani Preliminary English for Business ispit, koji je ekvivalentan nivoima A 1, odnosno A 2 prema pravilima CEFR - a. Zatim sledi nivo 1 (Level 1), koji odgovara nivoima A 2 i B 1, te nivo 2 (Level 2) što je isto kao i CEFR nivoi B 1, odnosno B 2, koji se smatraju nižim, odnosno višim srednjim nivoima znanja. Sledeći je nivo 3 (Level 3), to jest viši srednji i niži napredni , odnosno B 2 i C 1 nivo i kao najviši, sledi nivo 4 (Level 4) koji odgovara nivou C 1, odnosno C 2, to jest nižem i višem naprednom nivou prema pravilima pomenutog okvira.\nTo zapravo znači da, praktično gledano za English for Business ispite nedostaje samo C 2 nivo kao samostalan, koji ujedno važi za najviši nivo znanja određenog jezika koji kandidatu nije maternji.\nZnanja koja se očekuje da kandidat pokaže na ovim ispitima su takođe usklađena sa zahtevima Zajedničkog evropskog referentnog okvira za jezike, stim što je fokus svakog ispita pojedinačno stavljen na primenu engleskog jezika u poslovnom smislu.\nPreliminary English for Business ispit\nPolaganje ovog ispita je namenjeno svim onim kandidatima čiji nivo znanja okvirno odgovara A 1, odnosno A 2 nivou prema pravilima CEFR - a, to jest onim kandidatima koji poseduju samo osnovna znanja poslovnog engleskog jezika.\nDa bi kandidat uspešno položio ovaj ispit, te stekao međunarodno priznat sertifikat o poznavanju poslovnog engleskog jezika osnovog nivoa, neophodno je da poznaje reči kojima se izražavaju osnovni podaci o sebi, ali i osnovne informacije u tekstu čija je tematika poslovna, te da su sposobni da slušajući razumeju osnovne poslovne termine, učestvuju u kratkim razgovorima čija tema je vezana za određenu oblast kojom se bave. Pored toga, od kandidata na ovom nivou se očekuje i da može nesmetano da obavlja osnovne poslove na engleskom jeziku, u smislu da čita osnovnu dokumenatciju i komunicira sa kolegama i klijentima na ovom jeziku, ali u okviru najosnovnije konverzacije i tema. Trebalo bi da može i da piše osnovne poruke poslovne prirode, te da može da napiše i prenese osnovne informacije o poslu kojim se bavi.\nEnglish for Business - level 1 (nivo 1)\nIako zvanično nosi naziv nivo 1, reč je zapravo o znaju polovnog engleskog jezika koje odgovara nivoima A 2 i B 1, odnosno višem osnovnom i nižem srednjem nivou prema pravilima CEFR - a. Polaganje ovog ispita je namenjeno svim onim kandidatima kojima engleski nije maternji, a koji su u mogućnosti da koriste poslovni engleski jezik na takozvanom funkcionalnom nivou.\nOd kandidata na ovom nivou znanja se očekuje da može da čita i razume osnovne poslovne odnose u stručnim tekstovima, te da zna da piše engleski jezik, odnosno sve one termine koji se odnose na segment osnovnog poslovanja. Trebalo bi da može i da učestvuje u kratkim poslovnim razgovorima o uopštenim temama ili o temama koje su mu naročito bliske, te da kraći poslovni tekst može da prepriča na adekvatan način, kao i da prenese sagovorniku ili čitaocu njegovu osnovnu poruku.\nEnglish for Business - level 2 (nivo 2)\nOvaj nivo se izjednačava sa srednjim nivoima znanja jezika prema pravilima pomenutog okvira, a od kandidata se očekuje da poznaje poslovni engleski na višem nivou, te da je sposoban da vodi poslovnu komunikaciju efikasno uz minimalnu pomoć sa strane.\nTakođe, trebalo bi da može nesmetano da učestvuje u poslovnim razgovorima, da čita poslovnu prepisku, te da vodi poslovnu dokumentaciju na engleskom jeziku gotovo bez ičije pomoći ili uz vrlo malu asistenciju.\nOčekuje se da kandidat na ovom nivou znanja piše različite vrste poslovnih izveštaja, čita i piše poslovna pisma, poslovna obaveštenja, ta koristi svu neophodnu poslovnu dokumentaciju na ovom jeziku.\nEnglish for Business - level 3 (nivo 3)\nUzevši u obzir da je u pitanju nivo koji odgovara B 2, odnosno C 1 nivou prema pravilima CEFR - a, od kandidata se očekuje da pokaže zavidan nivo znanja poslovnog engleskog jezika.\nSvako ko želi da polaže ovaj LCCI ispit bi trebalo da je sposoban da vodi poslovnu konverzaciju o širokom spektru tema, te da se snađe čak i u onima koje mu i nisu naročito blieske, kao i da piše gotovo bez greške.\nOd kandidata na ovom nivou znanja se očekuje da vodi poslovnu prepisku i komunikaciju nesmetano i to kako sa kolegama, sa jedne strane, ali i sa klijentima, sa druge strane.\nEnglish for Business - level 4 (nivo 4)\nNajviši nivo znanja poslovnog engleskog koji može da dostigne kandidat kome ovo nije maternji jezik je nivo 4, koji je isto što i nivo C 1 i C 2 prema pravilima CEFR - a.\nUspešnim savladanjem ovog ispita, kandidat umnogome ima šansu da vremenom unapredi i kvalitet svog poslovanja.\nKandidat koji se odluči za polaganje ovog ispita bi trebalo da ima znanje poslovnog jezika izuzetno visokog nivoa, te da može da čita i piše poslovne dokumnete i tekstove o gotovo svakoj temi, kao i da učestvuje u različitim poslovnim razgovorima, pa čak i ako mu njihova tema nije u potpunosti poznata. Trebalo bi da nesmetano piše na engleskom, te da razume praktično sve što čuje od svojih sagovornika koji su izvorni govornici engleskog jezika.\nKako izgleda EfB ispit\nKao i svi ostali slični ispiti, tako je EfB usklađen sa pravilima CEFR - a. Međutim, ova vrsta ispita je u velikoj meri specifična, budući da su samo oblasti čitanje i pisanje obavezne oblasti provere, te da se provera oblasti slučanja i umeća konverzacije isključivo obavlja na zahtev polaznika.\nPreliminary EfB ispit\nSastoji se od provere oblasti čitanja i pisanja, kao obaveznih i oblasti slušanja i konverzacije, koje kandidat može polagati ukoliko to izričito zahteva od ovlašćenog test centra Akademije Oxford.\nUkupno vreme trajanja provere obaveznih oblasti, odnosno čitavog Preliminary English for Business ispita je 90 minuta, a za proveru oblasti konverzacije je namenjeno oko 10 minuta, stim što kandidati imaju 5 minuta za pripremu izlaganja. Provera oblasti slušanje traje oko 20 minuta, a sastoji se od 25 vrlo kratkih zadataka, koje kandidati najpre slušaju, a potom rešavaju test u vezi sa onim što su čuli. Test podrazumeva u jednom delu klasičan način provere, dok je drugi deo osmišljen tako da kandidat tri do četiri puta odsluša određeno pitanje i tačan odgovor na njega, a potom u testu zaokružuje onaj odgovor koji je tačan, od moguća tri, odnosno onaj koji je čuo prilikom slušanja audio materijala. Oblast konverzacija se proverava takođe u dva dela i to najpre tako što kandidat iznosi osnovne podatke o sebi, te odgovara na pitanja ispitivača o svom poslu ili poslovnoj budućnosti, a potom treba da učestvuje u razgovoru sa ispitivačem o odabranoj temi.\nEnglish for Business ispit za nivo 1\nOvaj ispit, kao i prethodni traje 2 sata, a isti je princip što se provere oblasti tiče, tako da su čitanje i pisanje obavezne oblasti provere, a slušanje i umeće konverzacije se sprovode ukoliko kandidat tako zahteva od ovlašćenog test centra.\nProvera oblasti čitanja podrazumeva čitanje 4 teksta, koji su uglavnom kraći, a potom kandidat rešava test koji sadrži pitanja u vezi sa onim što je pročitao. Oblast pisanje se provera tako što kandidat ima zadatak da napiše tekst dužine oko 300 reči o odabranoj temi.\nUmeće konverzacije se sprovodi na istovetan način kao i u prethodnom ispitu, stim što je fond reči koji se očekuje od kandidata na ovom nivou viši, a i teme su šire. Provera oblasti slušanja traje pola sata, a podrazumeva da kandidat najpre odsluša nekoliko tekstova različite težine i dužine, a onda popunjava test na kome treba da pokaže da je razumeo sve što je čuo.\nEnglish for Business ispit za nivo 2\nObavezne oblasti provere su takođe čitanje i pisanje, a provera umeća konverzacije i slušanja su opcione.\nUkupno vreme trajanja English for Business ispita za nivo 2 je 150 minuta, dok se konverzacija proverava oko 13, a slušanje oko 25 minuta.\nProvera oblasti čitanje podrazumeva najpre čitanje različitih poslovnih izveštaja, novinskih članaka iz poslovnog sveta i drugih vrsta specijalizovanog materijala, a zatim kandidat rešava test odgovarajući na različite tipove pitanja o onome što je pročitao. Pisanje se proverava najčešće pisanjem poslovnog pisma ili drugog oblika pismenog izražavanja na zadatu temu.\nOblast slušanje i umeće komunikacije na ovom nivou se proverava na potpuno isti način kao i kod prethodnih, stim što je fond reči i tema mnogo obimniji i širi.\nEnglish for Business ispit za nivo 3\nPotpuno isto kao i kod svih prethodno pomenutih EfB ispita, tako se i ovde proveravaju oblasti čitanja i pisanja, dok su i ovde slušanje i konverzacija proveravau samo ukoliko to kandidat zahteva od ovlašćenog test centra.\nEnglish for Business ispit za nivo 3 traje ukupno 3 sata, dok provera oblasti konverzacije traje 15, a slušanja oko 25 minuta.\nOblast čitanja se proverava kroz čitanje različitih poslovnih tekstova i drugih materijala, a nakon čega kandidat rešava test u kome se nalaze pitanja vezana za ono što je pročitao. Pisanje se proverava kroz pisanje poslovnog pisma, uputstva, internog izveštaja ili sličnog, što je zadatak u ovoj oblasti.\nProvera oblasti konverzacija podrazumeva istovetnu proveru kao u prethodnim ispitima, kao i provera oblasti slušanja, stim što su sada zadaci koji se zadaju kandidatima izuzetno komplesksni i u potpunosti usklađeni sa zahtevima Zajedničkog evropskog referentnog okvira za jezike za ovaj nivo znanja.\nEnglish for Business ispit za nivo 4\nKao najviši nivo znanja engleskog jezika u poslovnom smislu, English for Business level 4 je ujedno i najzahtevniji, a ukupno vreme provere obaveznih oblasti, odnosno čitanja i pisanja je 3 sata, dok se umeće konverzacije proverava oko 17, a slušanje oko 30 minuta.\nU okviru provere oblasti čitanje se od kandidata očekuje da odgovori na sva pitanja u vezi sa onim tekstovima i poslovnim informacijama koje je pročitao. Provera oblasti pisanja podrazumeva da je kandidat u obavezi da preformuliše tekst srednje dužine, te da napiše tekst koji odgovara zadatoj temi, ali i zadatom stilu.\nKao i u svim prethodno navedenim nivoima, tako i za nivo 4 važi da se provera oblasti slušanje i umeće konverzacije isključivo sprovodi ukoliko kandidat to zahteva o ovlašćenog test centra Akademije Oxford.\nŠta još treba da znate o English for Business ispitima\nSvi navedeni ispiti se u potpunosti sprovode prema najvišim pravilima kvaliteta, a u skladu sa pravilima LCCI - a.\nNeophodno je da kandidat bude na mestu polaganja ispita najmanje 30 minuta pre njegovog početka i da obavezno ponese određeni lični dokument koji sadrži i fotografiju, kako bi ispitivač mogao da izvrši njegovu identifikaciju. To znači da može doneti ličnu kartu, vozačku dozvoli ili pasoš. Takođe, kandidat mora poneti plavu ili crnu hemijsku olovku, te prilikom popunjavanja testova se od njega zahteva da piše čitko i to štampanim slovima, kao i da ne nosi sa sobom mobilni telefon ili bilo koji drugi uređaj koji može da utiče na kvalitet EfB ispita. Korišćenje korektora je strogo zabranjeno.\nUkoliko je važećim pravilnikom za polaganje English for Business ispita određeno da se koriste lični računari za obradu teksta, neophodno je da ispitivač, odnosno komisija koja je određena od strane ovlašćenog test centra Akademije Oxford odvoji takve kandidate na adekvatan način, kako njihov rad ne bi ometao druge kandidate koji polažu ovaj sipit.\nKandidati su u obavezi da se blagovremeno prijave za polaganje, a što je najčešće do 30 dana pred zakazani termin. U većini zemalja se dokumenta predaju u prvoj polovini februara, aprila i oktobra, a okvirno vreme za održavanje ispita je prva polovina aprila i juna, te druga polovina oktobra. Svakako se savetuje da na vreme kontaktirate predstavnika ovlašćenog test centra za LCCI na vreme, kako biste dobili sve informacije o tačnim terminima kada će biti održan English for Business ispit određenog nivoa.\nIako pripremna nastava nije obavezna, već se preporučuje, možete odahnuti, jer Akademija Oxford između mnogih drugih obuka i kurseva, organizuje i pripremnu nastavu za polaganje LCCI poslovnog engleskog jezika.\nPravila za polaganje ovog ispita su prilično stroga, pa tako recimo ukoliko kandidat tokom trajanja ispita ima potrebu da ode do toaleta, predavači odnosno članovi komisije su u obavezi da mu obezbede adekvatnu pratnju, kako ne bi svoj izlazak upotrebio u loše svrhe, te bio diskvalifikovan sa ispita. U principu, pravila nalažu da ako ispitivač posumnja da kandidat na bilo koji način želi da falsifikuje rezultate testa ili vara na ispitu ima pravo da ga diskvalifikuje i izbaci sa ispita, a na osnovu razloga za diskvalifikaciju se i određuje da li je ona trajna ili privremena.\nKandidatima je zabranjeno korišćenje mobilnih telefona i bubica, ali i elektronskih rečnika i, uopšteno govreći svih onih uređaja koji mogu da ugroze kvalitet ispita, a što je precizno navedeno u važećem pravilniku za polaganje ovih ispita našeg zvanično ovlašćenog test centra.\nUkoliko nije drugačije određeno, kandidati mogu da koriste rečnike i leksikone, ali isključivo one koje propisuje naš pravilnik.\nPo uspešno primljenoj prijavi za polaganje English for Business ispita, ovlašćeni test centar je u obavezi da najduže u roku od 7 dana po prijemu prijave sve zainteresovane kandidate obavesti o detaljima polaganja, stim što se očekuje da je kandidat izvršio uplatu nadoknade za polaganje ovog ispita. Međutim, ukoliko u tom roku ne dobijete meil potvrde, obavezno nas kontaktirajte kako bismo utvrdili razloge, te vam ipak omogućili da polažete ispit poslovnog engleskog odabranog nivoa.\nRezultati polaganja ovog ispita su dostupni kandidatima online i to najkasnije 9 nedelja po završetku poslednjeg ispita, budući da se šalju na pregled u specijalizovanu instituciju koja se nalazi u glavnom gradu Velike Britanije. Sertifikati o uspešno položenom ispitu se dostavljaju kandidatima u roku od najduže dve nedelje od datuma objavljivanja zvaničnih rezultata.\nUkoliko kandidat koji već poseduje ovaj sertifikat iz bilo kog razloga ima potrebu za dobijanjem duplikata, neophodno je da nam se obrati, te da najpre ispoštuje važeću proceduru, odnosno uplati odgovarajuću nadonadu za izdanaje duplikata EfB sertifikata i dostavi nam sve potrebne podatke kako bismo mu u zadatom roku omogućili da dobije duplikat LCCI English for Business sertifikata.\nKandidati koji imaju određenih zdravstvenih problema, u fizičkom ili mentalnom smislu, a žele da polažu EfB ispit su u obavezi da se u propisanom roku obrate predstavniku ovlašćenog test centra Akademije Oxford u određenom gradu kako bi dobili instrukcije koje su nam potrebne da bismo organizovali ispit koji će u potpunoti odgovarati njihovim potrebama. Takođe su u obavezi i da nam dostave odgovarajuću medicinsku dokumentaciju.\nU slučaju više sile, ovašćeni test centar može otkazati polaganje ispita, ali je u obavezi da u najkraćem mogućem roku zakaže novi termin i da o tome obavesti na propisan način sve kandidate koji su bili prijaljeni za polaganje, odnosno koji su uplatili određnu nadoknadu za polaganje ovih ispita.\nU slučaju opravdane potrebe, kandidati imaju mogućnost da traže posebnu dozvolu za odlaganje ispita, a koja važi maksimalno 6 meseci od termina kada je održan poslednji ispit, stim da ova dozvola mora biti odobrena pre planiranog datuma za održavanje ispita za koji se kandidat prijavio, a uz nju obavezno mora da se priloži i adekvatan dokaz o opravdanom razlogu za odlaganje ispita.\nSpisak gradova za English for Business (EfB)


Pojužina među zlatnim juniorkama - KRAGUJEVAČKI SPORT\nPobedom nad selekcijom Poljske 22:20 (12:10), ženska juniorska rukometna reprezentacija Srbije osvojila je zlatnu medalju na Evropskom prvenstvu B divizije u bugarskom gradu Varna. Gol zlatnih Srpkinja na ovom prvenstvu čuvala je članica RK Radnički 1964 Jelena Pojužina, koja je sjajnim odbranama dala značajan doprinos ovom uspehu našeg nacionalnog tima.\nNaše juniorke su čitav turnir odigrale na jako visokom nivou i završile ga sa maksimalnim učinkom od svih šest pobeda. Pred izabranicama selektora Radana Rovčanina „padale“ su redom selekcije Velike Britanije (35:13), Grčke (20:15), Islanda (22:14), Bugarske (21:12), Ukrajine (22:18) i na kraju gorepomenute Poljske (22:20).\nJelena Pojužina, koja je nedavno proslavila svoj osamnaesti rođendan, zajedno sa Marijom Simić i Sofijom Žak uspešno je čuvala mrežu našeg nacionalnog tima, čemu u prilog govori i činjenica da je reprezentacija Srbije završila grupnu fazu takmičenja sa najmanjim brojem primljenih golova (54).\nJelenu nakon ovog uspeha sa juniorskom selekcijom očekuje povratak u Kragujevac i početak priprema za narednu takmičarsku sezonu, u kojoj će čuvati gol Radničkog 1964 u Super B ligi Srbije.\nPrevious Mlađe selekcije Radničkog 1964 najuspešnije na „Trnavačkim biserima“\nNext Rukometaši Radničkog 1964 ponovo u trenažnom procesu


PCVesti - Prvi Bubble Cup privukao preko 200 učesnika\nBeograd, 30. septembar 2008. – U subotu, 27. septembra, u Računskom centru Elektrotehničkog fakulteta u Beogradu, održano je takmičenje u programiranju pod nazivom „Bubble Cup“. Ovo takmičenje u rešavanju algoritamskih problema organizovalo je Društvo za informacione sisteme i računarske mreže, uz podršku Microsoftovog Razvojnog centra (Microsoft Development Centre Serbia – MDCS), sa ciljem popularizacije programiranja među mladima i poboljšanje uspeha ekipa naše zemlje na međunarodnim takmičenjima. Prvi „Bubble Cup“ okupio je preko 200 studenata i učenika srednjih škola iz cele Srbije, a za finale održano u subotu se kvalifikovalo 16 tročlanih timova koji su se takmičili za vredne nagrade. Zadatak za timove je bio da reše osam algoritamskih zadataka u roku od pet sati, koristeći samo jedan računar.\nPrvo mesto je osvojio tim „Old School“ koji čine studenti Elektrotehničkog fakulteta u Beogradu i Prirodno-matematičkog fakulteta iz Niša i Novog Sada, svi višestruki osvajači olimpijskih medalja iz matematike i informatike, dok je treće mesto osvojio tim „Royal Air Force“, koji je prve dve godine osvojio drugo mesto na svetskom finalu Microsoftovog takmičenja Imagine Cup. Tri najbolje plasirana tima osvojili su vredne nagrade u vidu Windows Mobile smartphone uređaja, Xbox 360 igračkih konzola i Zune multimedijalnih plejera, a nagrade su dodeljene i najmlađoj ekipi, najboljoj srednjoškolskoj ekipi, kao i za najbolje ime ekipe – BubbleTrouble, koja je zauzela drugo mesto u konačnom plasmanu. Među 16 ekipa koje su učestvovale u finalu, u čijem sastavu su bili studenti fakulteta iz svih delova Srbije, našle su se i dve srednjoškolske ekipe (iz Matematičke gimnazije u Beogradu i gimnazije „Svetozar Marković“ iz Niša) koje su ostvarile zapažene rezultate.\nU ograničenom vremenskom periodu, odabrani proizvodi dolaze u paketu sa PC verzijom Black Ops 4 KLJUČNE TAČKE ROG najavljuje partnerstvo sa Activision čime će postati...


Ljubuški vjesnik - "Zlatni ljiljan" nepoželjan u Vladi Republike Srpske\nPetak, 08 Ožujak 2013 13:31\nPredsjednik Republike Srpske Milorad Dodik izjavio je danas kako u novoj vladi Republike Srpske neće biti netko tko ima sumnjivu ratnu prošlost i da tako nešto nije ni službeno najavljeno.\nDodik je rekao kako nitko nije službeno potvrdio da će u novu vladu Srpske ući ministar iz SDA, koji je nositelj "zlatnog ljiljana".\n"Nitko nije potvrdio njegov službeni ulazak, pa je neozbiljno da me to pitate", rekao je Dodik novinarima.\nPredsjednik Srpske je istaknuo da treba prestati sa spekulacijama o sastavu nove vlade Republike Srpske i pustiti mandatara da radi svoj posao.\nPojedini mediji javili su da je DŽevad Mahmutović iz SDA, koji je nositelj ratnog priznanja "zlatni ljiljan", najozbiljniji kandidat za novog ministar trgovine i turizma Srpske.\nBoračka organizacija Srebrenice također se usprotivila Mahmutovićevu ulasku u Vladu.\n"Boračkoj organizaciji iz Srebrenice po zlu je poznat Mahmutovićev ratni put i njegova neskrivena mržnja prema srpskom narodu i njemu nije mjesto u našoj vladi", izjavio je Srni tajnik srebreničke Boračke organizacije Miloš Milovanović.\nMilovanović, koji je i odbornik SNSD-a u Skupštini opštine Srebrenica, kaže da je ovo cinizam i pokušaj perfidne podvale SDA da Mahmutovićevim izborom za ministra omalovaži tisuće srpskih žrtava, njihove pobitelji, suborce i republiku Srpsku.\nI izvršni tajnik Saveza nezavisnih socijaldemokrata Rajko Vasić ocijenio je da oni koji su obavljali zapovjedne dužnosti u Armiji BiH ili su dobijali ordenje, sve do Zlatnih ljiljana, ne mogu biti imenovani u Vladu Republike Srpske, niti u druge njene institucije.\nPodsjećamo, predsjedništvo SDA danas bi trebalo da razmotriti hoće li stranka participirati u novoj vladi Republike Srpske i izaći sa prijedlogom kandidata za ministra, najavio je ranije potpredsjednik stranke Adil Osmanović.


Balkan, 01 jul 2012\nnedelja 1 jul 2012\nSrbi osuđuju kosovsku policiju\nPripadnici specijalne jedinice kosovske policije pretukli su juče Dragutina Perića iz Preoca i Marka Dimitrijevića, vozača taksija iz Gračanice. Predstavnici Srba osuđuju ponašanje policije tokom jucerašnjeg obeležavanja Vidovdana.\nDačić: Vlada za 15 dana\nSrpska napredna stranka i stranke u koaliciji sa Socijalističkom partijom Srbije usaglasili su danas političke ciljeve i zadatke nove vlade i ocijenili da ona treba da bude formirana u najkraćem mogućem roku.\nEU: Pomoć bankama, pregovori sa Crnom Gorom\nLideri EU su na samitu u Briselu odobrili direktnu pomoći španskim i italijanskim bankama, kao i početak pregovora sa Crnom Gorom.\nMandatar za sastav nove vlade Srbije je nakon susreta sa predstavnicima SNS-a rekao da je predlog da buduća vlada ima 15 ministarstava\nVidovdan na Kosovu ove godine obeležili su brojni incidenti. Na prelazu Merdare povredjeno je dvadesetak Srba i 32 policajca. U Prištini autobusi sa Srbima gadjani su molotovljevim koktelima i kamenicama, a na Gazimestanu je Kosovska policija ljudima skidala majice sa srpskim obeležjima i uhapsila norveškog novinara.\nKesić: Krajnje vreme da se formira vlada\nPolitički analitičar iz Vašingtona Obrad Kesić komentariše odluku predsednika Srbije Tomislava Nikolića da mandat za formiranje vlade Srbije poveri lideru SPS-a Ivici Dačiću.\nPredsednik Srbije Tomislav Nikolić poverio je lideru Socijalističke partije Srbije Ivici Dačiću mandat za formiranje vlade Srbije. Ivica Dačić će većinu uspostaviti sa naprednjacima, i Ujedinjenim regionima Srbije Mlađana Dinkića.Najavljujući novi početak u istoriji Srbije, Tomislav Nikolić je poručio da nova vlada neće dovesti u pitanje proces evropskih integracija, dok Ivica Dačić obećava da nema povratka u devedesete godine.\nOdbačen Karadžićev zahtev\nHaški tribunal odbacio je zahtev bivšeg predsednika Republike Srpske Radovana Karadžića da bude oslobođen na polovini suđenja\nNa prelazu Merdare povredjeno je dvadesetak Srba i 32 policajca. U Prištini, autobusi sa Srbima gadjani su Molotovljevim koktelima i kamenicama.\nIzabrana kosovka devojka za 2012. godinu\nU okviru Vidovdanskih svečanostu u prepunoj porti manastira Gračanica sinoć je izabrana "Kosovka devojka" za 2012 godinu. Na Kosovo je doputovao i partijarh srpski Irinej, koji će sutra na Gazimestanu služiti parastos kosovskim junacima.\nCrna Gora dobila "zeleno svetlo" za pregovore\nI pored neizvjesnosti oko davanja zelenog svjetla Crnoj Gori za početak pregovora o prijemu, koju je izazvao tvrd stav Švedske, danas su ministri spoljnih poslova EU donijeli odluku da pregovori sa Crnom Gorom formalno počinju u petak, 29 juna. Kompromis je nadjen u odluci da se posebno pažnja tokom pregovora posveti vladavini prava i opštim ljudskim slobodama. Odluka o početku pregovora je, naglašava se u Briselu, rezultat značajnog napretka kakav je načinila Podgorica, te evropskog obećanja da napredak mora biti nagradjen koracima u pravcu evropskih integracija.


Početna » Mesta » Požarevac » Page 269\nOpština vratila konfiskovani časovnik\nZidni časovnik koji se nalazio u svečanom salonu Skupštine opština Požarevac vraćen je juče pravom vlasniku Dimitriju Stefanoviću iz Požarevca. Taj sat je Stefanovićevoj porodici konfiskovan 1945. godine nakon što je njegov otac Dragoljub pod prisilom odveden u zatvor, a kasnije i ubijen pod optužbom tadašnjih vojnih vlasti da je bio saradnik okupatora.\nPiše: DanasOnline 19. 2. 2008.\nDinar će ojačati\nGuverner Narodne banke Srbije (NBS) Radovan Jelašić izjavio je juče da očekuje da će u narednom periodu porasti promet deviza i ojačati dinar. Jelašić je u Požarevcu u razgovoru sa privredicima rekao da se očekuje veći priliv deviza u februaru i martu, što će doprineti jačanju nacionalne valute.\nPiše: DanasOnline 13. 2. 2008.\nBesnilo u Požarevcu\nPodručje Požarevca proglašeno je juče zaraženim, a okolna sela ugroženim od besnila, nakon što je utvrđeno da je lisica koja je ubijena u subotu u centru grada bila zaražena. Šef veterinarske inspekcije Braničevskog okruga Boban Đurić rekao je da će se na području grada psi lutalice ukloniti sa ulica i smestiti u prihvatilište.\nNeophodna vakcinacija pasa i mačaka\nLisica koja je u subotu uhvaćena i ubijena u centru Požarevca bila je zaražena besnilom, rečeno je juče u Veterinarskom institutu u Požarevcu. Epizootolog u tom institutu Milena Živojinović rekla je da su ispitivanja u Institutu za veterinu Srbije pokazala pozitivne rezultate i dodala da će tokom dana Požarevac biti proglašen zaraženim, a okolna naselja ugroženim od besnila.\nNe zna se da li je zaražena besnilom\nPredstavnici veterinarske stanice u Požarevcu uhvatili su i ubili lisicu u centru grada u subotu, a još je nejasno da li je životinja bila zaražena besnilom.\nDirektor veterinarske stanice Vladan Janković rekao je da su u okolini tog mesta pronađeni i tragovi krvi i da se pretpostavlja da se lisica najverovatnije ujedala sa psima lutalicama.\nPiše: DanasOnline 11. 2. 2008.\nOdložen početak suđenja Marku Miloševiću\nPočetak suđenja Marku Miloševiću po tužbi trojice otporaša odložen je juče pred Opštinskim sudom u Požarevcu za 18. februar. Sudija Gordana Vidojković je rekla da je suđenje odloženo zbog nepostojanja procesnih uslova za njegovo održavanje. Poziv Marku Miloševiću se vratio sa doznakom da se on nalazi u Rusiji, nakon čega je izdata naredba policiji za njegovo privođenje.\nProces posle pisma ministru pravde\nPred Opštinskim sudom u Požarevcu ove nedelje će početi suđenje Marku Miloševiću zbog sumnje da je 2000. pretukao člana pokreta Otpor Nebojšu Sokolovića, nanevši mu teške telesne povrede. Milošević se, sa svojom majkom Mirjanom Marković, nalazi u Rusiji, gde su im tamošnje vlasti pružile politički azil, zbog čega prema međunarodnim propisima ne mora da se odazove pozivu na suđenje.\nRačunari za sudove\nDo kraja januara 93 suda opšte nadležnosti u Srbiji dobiće 753 računara s pratećom opremom, vrednih oko milion evra, izjavio je pomoćnik ministra pravde Dejan Pašić. On je, prilikom uručenja računara opštinskim sudovima u Požarevcu i Velikom Gradištu, najavio da će slične akcije biti nastavljene i ubuduće, kako bi se poboljšala efikasnost i transparentnost rada sudova.\nSud rehabilitovao 20 osuđenika iz 1944.\nOkružni sud u Požarevcu rehabilitovao je 20 osoba osuđenih na smrt i gubitak građanskih prava odlukama prekih sudova krajem 1944. Sud je delimično usvojio zahtev Lige za zaštitu privatne svojine i ljudskih prava koja je tražila rehabilitaciju za 45 Požarevljana likvidiranih zbog navodne saradnje sa okupatorskim snagama.\nPiše: DanasOnline 28. 12. 2007.\nIzborna konvencija DS u Požarevcu\nPredsednički kandidat Demokratske stranke Boris Tadić održao je juče izbornu konvenciju u požarevačkom Centru za kulturu, a pre toga je obišao arheološko nalazište Viminacijum kod Kostolca. „Ovde sam video freske iz četvrtog veka, a posle toga i s Kosova. To je dokaz našeg evropskog identiteta.\nPiše: DanasOnline 26. 12. 2007.\nUhapšeno više direktora u Rabrovu\nPolicija je uhapsila i podnela krivičnu prijavu protiv više direktora firmi u Rabrovu zbog zloupotrebe položaja i falsifikovanja dokumentacije, saopšteno je juče iz Policijske uprave u tom gradu. Krivične prijave podnete su protiv Dragane M. (43), Slaviše M. (43), Milana M. (20), Nenada Đ.\nPolicajcu 35 godina zatvora za dvostruko ubistvo\nKrivično veće Okružnog suda u Požarevcu osudilo je juče policajca Nenada Cimbaljevića na 35 godina zatvora zbog ubistva supružnika Dragana i Mire Đurić 9. februara ove godine u tom gradu. Đurići su ubijeni u večernjim časovima u putničkom automobilu ispred svoje porodične kuće u Šumadijskoj ulici, a usmrćeni su s tri metka iz pištolja CZ 99, kalibra 9 mm ispaljenih iz neposredne blizine.


VIDEO – Dodik: Važno da imamo najbolje odnose sa Srbijom | BL Portal\nPredsjedavajući Predsjedništva BiH Milorad Dodik izjavio je danas u Beogradu nakon sastanka sa predsjednikom Srbije Aleksandrom Vučićem da ga je upoznao sa situacijom u BiH.\nDodik je istakao da postoji želja da se što prije implementiraju izborni rezultati na niovu BiH, gdje će biti zastoj.\nPredsjedavajući Predsjedništva BiH naglasio je da je važno da imamo najbolje odnose sa Srbijom.\n“Nama je važno da imamo najbolje moguće odnose sa Srbijom, koja se pokazala kao stabilan partner, ne samo ekonomski nego kada je riječ o poštovanju Dejtonskog sporazuma”, rekao je Dodik.\nOn je istakao da Srpska i Srbija imaju veoma uspješnu saradnju i da su njihovi odnosi dobra prilika da i BiH “formira novu politiku dobrih odnosa sa Srbijom na svim poljima”.\nPredsjedavajući Predsjedništva BiH Milorad Dodik izjavio je da je opstrukcija formiranja Savjeta ministara locirana u Federaciji BiH, gdje odugovlače sa uspostavljanjem vlasti.\n“FBiH gotovo da nema šanse da u narednih tri ili četiri mjeseca formira strukturu vlasti. Ukoliko to bude razlog čekanja da se formira Savjet ministara na nivou BiH, onda i ne vidim razlog da uopšte tamo radim”, rekao je Dodik.\nKada je u pitanju uvođenje taksi na robu i Srbije i BiH na području Kosmeta, Dodik je naglasio da se radi o međunarodnom presedanu, kao i da potez kosovskih vlasti utiče na regionalnu stabilnost.\nDodik je naglasio da kada je riječ o pitanju granice između BiH i Srbije potrebno je uložiti više napora u narednom periodu, za rješavanje ovog pitanja.\nPredsjedavajući Predsjedništva BiH Milorad Dodik izjavio je da Crna Gora mora da promijeni svoj odnos prema srpskom narodu u cjelini i da mu da jednaka prava i slobode kakva uživa crnogorski narod u Srbiji i Republici Srpskoj.\nPredsjednik Srbije Aleksandar Vučić istakao je da je danas razgovarao sa Dodikom o odnosima i saradnji Srbije i BiH.\nNa sastanku je konstatovano da je trgovinska razmjena u porastu. Vučić je istakao da je predsjedavajućeg Predsjedništva BiH informisao o stanju na Kosovu i Metohiji. Zahvalio se na odnosu Srpske i BiH po pitanju uvođenja taksi na uvoz robe na područje Kosova.\nVučić je na konferenciji za novinare rekao da je ideja da se napravi najveći spomenik u Donjoj Gradini, gdje bi bio muzej sa mogućnosti video produkacija da bi djeca iz Srbije, Republike Srpske, BiH mogli da uče kakvo se zlo dogodilo u Јasenovcu.\n“Borimo da se takve stvari ne odu u zaborav”, rekao je Vučić, koji je dodao da je sa Dodikom razgovarao o odnosima i saradnji Srbije i BiH i trgovinskoj razmjeni.\nVučić je rekao da je sa Dodikom razgovarao o budućem periodu koji očekuje Srbiju, a koji, kako je istakao neće biti nimalo lak, prvenstveno u cilju smanjenja javnog duga i broja nezaposlenih.\nPredsjednik Vučić je zamolio Dodika da zajedničkim snagama uz obostranu podršku održe mir i stabilnost na ovim prostorima.


Vujanović: Zukorlić ne može da djeluje u Crnoj Gori\nNaslovnica Balkan Crna Gora Vujanović: Zukorlić ne može da djeluje u Crnoj Gori\nSandžak, Crna Gora – Nadležnosti muftije sandžačkog Muamera Zukorlića imaju granicu i on ne može da djeluje u Crnoj Gori, koja ima svoju Islamsku zajednicu, poručio je predsjednik Crne Gore Filip Vujanović.\n“Muftija treba da zna da ono što je njegova nadležnost ima svoju granicu, da ne prelazi na prostore Crne Gore, jer ovdje djeluje Islamska zajednica i on ne može mimo nje da djeluje na ovom prostoru”, rekao je Vujanović, prenosi “Analitika”.\nOn je poručio da se u Crnoj Gori mora čuvati jedinstvo, što, kako je istakao, islam i promoviše.\n“Ljude ne treba razdvajati po vjeri. Islam to ničim nije zaslužio. Ubjeđen sam da će i reis Islamske zajednice u Crnoj Gori, a i vjernici, biti posvećeni tome da očuvaju jedinstvo, jer to i jeste jedna od poruka Kur’ana i poruka Muhammeda (s.a.v.s.), koji je u Kur’anu i u svim onim propovedima to na vrlo jasan način saopštio”, zaključio je Vujanović.\nCrnogorski predsjednik je, s druge strane, naglasio da veoma poštuje sve što radi reis Islamske zajednice Crne Gore Rifat Fejzić.\n“On je u svim svojim aktivnostima pokazao privrženost Crnoj Gori i spremnost da u okviru Islamske zajednice afirmiše vrijednosti Crne Gore u islamu i dobru saradnju sa ostalim vjerama, zbog čega veoma podržavam sve što on radi”, kazao je Vujanović.\nReis Islamske zajednice u Crnoj Gori (IZ u CG) Rifat Fejzić ocijenio je da muftija Zukorlić svojim djelovanjem pokušava da u Crnu Goru prenese novopazarski sindrom.\n“Crnoj Gori i Islamskoj zajednici u Crnoj Gori ne treba nikakva novopazarizacija”, rekao je Fejzić za Televiziju Crne Gore.\nOvom prilikom podsjećamo naše čitaoce da je neposredno prije referenduma za osamostaljenje Crne Gore tadašnji i sadašnji predsjednik Crne Gore Filip Vujanović obećao muftiji Zukorliću da se u pitanju komunikacije i na vjerskoj, porodičnoj i kulturnoj osnovi između dva dijela granica, nakon uspostave te granice, ništa neće promijeniti.


O odluci evrogrupe - Yanis Varoufakis - Peščanik\nEvropa je u četvrtak 2. aprila doživela istorijski poraz. Posle više sedmica pregovaranja, na sednici ministara finansija evrozone doneta je odluka o zajedničkom odgovoru na očekivane ekonomske posledice pandemije korona virusa. Osim što predstavlja monumentalan primer zanemarivanja dužnosti, ova odluka je težak udar na same temelje Evropske unije – pa su joj se mogli obradovati samo kritičari i neprijatelji Evrope.\nJasno je da se 19 zemalja evrozone našlo pred jedinstvenim izazovom. Veliko uvećanje javnog duga, što je u ovom trenutku jedini izlaz, nije moguće zbog neobičnog monetarnog aranžmana EU koji uključuje zajedničku centralnu banku, bez odgovarajućeg centralnog ministarstva finansija na koje bi se ta banka mogla osloniti. Takođe, banka nema pravo da direktno pruža zajmove ministarstvima finansija 19 zemalja kojima su zajmovi u evrima neophodni da bi se izborile s krizom. Kriza evra koja je počela 2010. već je opteretila ovu neobičnu monetarnu konstrukciju do krajnjih granica, a pandemijska recesija sada proizvodi dodatni pritisak.\nBudući da su neke od najteže pogođenih zemalja, kao što je Italija, upravo one sa naviše duga i otuda najmanje prostora za dalje zaduživanje, suočeni smo sa nerešivim problemom: novo zaduživanje koje je potrebno da se privatni sektor održi u životu gurnulo bi zemlju u bankrot i uništilo banke, čiji kapital većim delom čini državni dug, a ubrzo potom verovatno i ostatak privatnog sektora. Jedini izlaz iz zamke je zaduživanje koje ne bi palo na teret najzaduženijih zemalja evrozone, već bi se podelilo između članica. Ali takvo zaduživanje zabranjuju sporazumi kojima je evrozona ustanovljena. Na tome su insistirale zemlje sa severa Evrope sa značajnim trgovinskim suficitima.\nEvrogrupa se sastala prošlog četvrtka da pokuša da pronađe rešenje. Da bi sprečili dolazeći cunami stečaja, ministri su morali poći za primerom britanskog, američkog i japanskog programa pomoći, pa su 8 odsto ukupnog dohotka evrozone (1 trilion evra) izdvojili za nove javne rashode i opredelili još toliko za investicioni fond iz kog će se finansirati oporavak posle pandemije. Morali su da pronađu i način da izbegnu suspenziju zabrane raspodele duga između članica, jer bi dodatnih 2 triliona evra duga za javne rashode uništilo članice kao što su Italija, Španija i Grčka i ponovo prizvalo bauk raspada zajednice.\nU četvrtak uveče objavljeno je rešenje. Kada budete čitali ove redove novine će verovatno biti pune naslova o impresivnom iznosu od 500 milijardi evra za spas Evrope, ali istina je manje impresivna. Cena dolaska do sporazuma bila je odricanje od onoga što nam je ovog trenutka potrebno. Umesto stimulusa u vrednosti od 16 odsto ukupnog dohotka evrozone (2 triliona evra), koliko nam sada treba, evrozona je za rešavanje krize ponudila smešnih 0,22 odsto (27,7 milijardi evra). Da bi brojke bolje izgledale i da bi se dostigla magična brojka od 500 milijardi evra, odlučili su da zemljama poput Italije obezbede kreditne linije kroz evropski fond za finansijsku pomoć (Evropski mehanizam za stabilnost) u iznosu od 2 odsto nacionalnog dohotka zemlje primaoca. Odobriće i dodatne zajmove od oko 100 milijardi evra za podršku sistemima socijalne zaštite u zemljama u kojima troškovi za isplatu naknada nezaposlenima beleže najveći rast – uz obavezu da krediti budu vraćeni kada nezaposlenost opadne.\nPre sastanka evrogrupe nadali smo se da će Evropa izmeniti pravila da bi sačuvala najveću od svojih tvorevina: Evropsku uniju. Za razliku od 2015, kada sam bio usamljen u zahtevima da se ustanovi zajednički instrument za restrukturisanje javnog duga unutar evrogrupe, u proteklih nekoliko sedmica vlade čak osam zemalja sa juga Evrope – kao i Francuska – tražile su da se preispita mogućnost preraspodele duga, jer će u protivnom evrozona i dalje biti gvozdeni kavez mera štednje za većinu i izvor ekonomske stagnacije za sve. Sa izvesnim zakašnjenjem, ali ispravno, zatražili su emitovanje „evro-obveznica“: zajedničkog kreditnog instrumenta kojim bi se dugoročni iznos duga umanjio prebacivanjem određenog dela sa zemalja članica sa velikim dugom na evrozonu koja nema dugova.\nAli takva mogućnost je odbačena i evrogrupa je zaključila da novo zaduženje gotovo u celini treba svaliti na pleća već oslabljenih država članica. Jedini ustupak zahtevu devet vlada koje su tražile preraspodelu duga jeste to što novi zajmovi Evropskog mehanizma za stabilnost nisu uslovljeni. Ali i to je varka, jer uslovljavanja će stići čim fiskalna pravila evrozone ponovo prorade.\nGrađanima Italije, Španije i Grčke upućena je sledeća poruka: vaše vlade mogu dobiti na zajam značajne iznose iz fonda za finansijsku pomoć. Bez uslovljavanja. Pomoći ćemo vam čak i da isplatite naknade nezaposlenima iz sredstava onih zemalja koje su bolje prošle. Ali za godinu ili dve, kada vaše ekonomije počnu da se oporavljaju, prihvatićete novi paket mera štednje da biste doveli u red svoje finansije, uključujući i otplatu sredstava koja ste dobili za isplatu naknada nezaposlenima. To je kao da čoveku pružite ruku da ustane sa zemlje, pa kada se malo pridigne, ponovo ga pustite da padne.\nEvropska unija je, naravno, mnogo više od monetarne unije. Ona je i mirovni projekat, prostor zajedničke kulture, izvor identiteta i šansa za suzbijanje toksičnog nacionalizma. Ipak, ako njeni ekonomski temelji popuste, zajednicu bi mogle ugroziti centrifugalne sile koje su već na delu. Presuda koju je evrogrupa objavila u četvrtak, osim što nema posebnog makroekonomskog značaja i čin je političke neodgovornosti, mogla je obradovati samo evroskeptike u Evropi, Britaniji, pa i u Beloj kući.


Zajednička vojna vežba Rusije, Belorusije i Srbije\nNa jugu Rusije, u okolini Novorosijska, na poligonu Rajevski, danas počinje zajednička vojna vežba Rusije, Belorusije i Srbije, "Slovensko bratstvo", koja će trajati do 5. septembra.\nU vežbi učestvuju ruski bataljon Sedme gardijske padobranske jurišne divizije, srpska padobranska četa i dve beloruske čete specijalaca. Ukupno će učestvovati 700 vojnika, 20 ruskih aviona i helikoptera, 100 jedinica tehnike, uključujući i beloruske.\nPadobranska četa iz Srbije stigla je juče na vojni poligon i dobila rusku opermu, sredstva za vezu i naoružanje. Srpski vojnici prošli su vazdušno desantnu obuku i već imali prvi skok iz helikoptera Mi-8 na ruskom padobranskom sistemu D-10.\nCilj vežbe je "priprema i primena zajedničke grupe u specijalnoj operaciji otkrivanja i uništavanja centra za pripremu ilegalnih formacija", izjavio je ranije komandant ruskih Vazdušno-desantnih snaga Vladimir Šamanov.\nPrema scenariju vežbe, antivladini elementi pokušavaju provokacijama i terorističkim napadima da maksimalno destabilizuju situaciju u državi. Polazeći od toga, komanda zajedničke grupe donosi odluku o pripremi zajedničkih antiterorističkih dejstava za lokalizaciju i uništavanje ilegalnih formacija i ustanovljavanju reda, naveo je Šamanov.


Sudska Praksa online | PRESUDE I REŠENJA VKS - KRIVIČNA MATERIJA - KZZ - Odlučivanje o zahtevu za zaštitu zakonitosti zbog krivičnog dela - uvrede. Odbijanje zahteva kao neosnovanog.\nOdlučivanje o zahtevu za zaštitu zakonitosti zbog krivičnog dela - uvrede. Odbijanje zahteva kao neosnovanog.\nVrhovni kasacioni sud, u veću sastavljenom od sudija: Bate Cvetkovića, predsednika veća, Nevenke Važić, Anđelke Stanković, Veska Krstajića i Gorana Čavline, članova veća, sa savetnikom Vrhovnog kasacionog suda Natašom Banjac, kao zapisničarem, u krivič


Izvor: Radio 021, 21.Jul.2019, 19:32\nDodatnih 35 vojnika biće upućeno na područje Kopra, gde je poslednjih nekoliko sedmica uočen veći priliv ilegalnih migranata, pa je policija zatražila pomoć, navode mediji, pozivajući se na saopštenje slovenačke vojska.\nSlovenija je pojačala svoj angažman na sprečavanju ilegalnih migracija na granici sa Italijom početkom >> Pročitaj celu vest na sajtu Radio 021 << jul kada su uvedene mešovite patrole slovenačke i italijanske policije. Prema tvrdnjama slovenačkog Ministarstva unutražnjih poslova, policija efikasno štiti južnu granicu od ilegalnih migracija, a većinu migranata uspeva da vrati u nadležnost hrvatskih vlasti.\nPosle prošlonedeljanog sastanka ministara unutrašnjih poslova Slovenije Boštjan Poklukar i Italije Matea Salvinija izražena je spremnost ove dve države da pomognu Hrvatskoj u borbi protiv ilegalnih migracija.\nJedna od opcija je da se angažuje i evropska granična policija (FRONTEX), ali bi to zavisilo od procene službenog Zagreba da je Hrvatskoj u sprovođenju migrantske politike ta pomoć potrebna ili ne.\nSEEbiz.eu: Slovenija dovodi vojsku na granicu s Italijom


I posle zida barijere\nRušenje ilegalno sagrađenog zida u Severnoj Mitrovici\nLokalne vlasti Severne Mitrovice u kojoj živi većinsko srpsko stanovništvo, sutra počinju sa izgradnjom nove "betonske konstrukcije visine 70 i širine 120 cm" u blizini zida srušenog u nedelju.\nIlegalni zid u Severnoj Mitrovici koji je od decembra postao tema svakodnevnih diskusija, uklonjen je na osnovu dogovora srpskih lokalnih vlasti sa zvaničnom Prištinom uz posredstvo međunarodne zajednice.\nKosovska opozicija danas je izrazila protivljenje zbog, kako su rekli, legalizacije novog zida.\nKako je za RSE izjavio gradonačelnik Severne Mitrovice Goran Rakić, oko izgradnje nove betonske konstrukcije saglasile su sve strane 4. februara u Prištini.\nOdmah iznad te nove konstrukcije biće pešačka zona koja će voditi prema centru grada.\n"Ta nova betonska konstrukcija će, u stvari, služiti da neko slučajno, namerno ili zlonamerno, ne može ni u kojem slučaju da uđe autom u pešačku zonu. Sutra će početi implementacija dogovornog i ništa više od onoga što je dogovoreno 4. februara", kazao je Rakić.\nOn je dodao da će u jednom delu te konstrukcije biti i stubovi koji će moći da se spuštaju, a u slučaju potrebe prolaza vatrogasnih vozila, hitne pomoći ili policije.\nRušenje zida u Severnoj Mitrovici\nPredsednik Skupštine Kadri Veselji potvrdio je danas da nakon srušenog zida postoji novi projekat. On je nakon zasedanja predsedništva rekao da su srpske paralelne strukture izgradnjom zida pokušale da ugroze teritorijalni integritet Kosova, te poručio da zidova više neće biti na Kosovu.\n"On je konačno srušen. Sada će biti jedan novi projekat u skladu sa institucijama Republike Kosova, sa slobodnim kretanjem građana, biće zelenih površina, prolaz na nultnom nivou i za građane i za vozila hitne pomoći", kazao je Veselji.\nKosovska opozicija se, međutim, protivi najavama o izgradnji betonske konstrukcije koja će biti na dva metara od srušenog zida.\nPalj Ljekaj, šef poslaničkog kluba Alijanse za budućnost Kosova, rekao je da opozicija neće ostati po strani oko nove gradnje.\n"Niko nema pravo da jedan ilegalni zid sada pretvori u legalni. Sada se više ne pita Vlada Kosova, već se u nadležnost gradonačelnika Severne Mitrovice. To je velika greška u sporazumu", istakao je Ljekaj.\nNastavak sprovođenja sporazuma\nMinistarka za dijalog u Vladi Kosova Edita Tahiri u izjavi za RSE kaže da s obzirom da je zid bio nezakonit i da nije bio deo Briselskih sporazuma, njegovo uklanjanje i plan o pešačkoj zoni je dogovoren unutar kosovskih institucija između predstavnika lokalnih i centralnih vlasti.\nPošto je politički dijalog između predsednika i premijera Kosova i Srbije sada nastavljen u Briselu, dodaje ona, i pošto se situacija u odnosima dve zemlje smiruje, preostaje implementacija sporazuma o uspostavljanju kosovskog pravosuđa na severu zemlje, o energetici, odnosno o nezavisnom sistemu za energetiku za snabdevanje električnom energijom i pružanje usluga distribucije na severu Kosova, i sporazum o formiranju Zajednice opština sa srpskom većinom.\n"Ubeđena sam da će sva ova tri sporazuma početi da se sprovode u ovoj fazi pošto je ilegalni zid uklonjen i pošto se može primetiti da se Srbija disciplinovala i uverila da mora da deluje u skladu sa dijalogom o normalizaciji odnosa dve države, a ne da deluje suprotno", precizirala je Tahiri za RSE.\nEdita Tahiri smatra da je Srbija pokušala da iskoristi vreme tranzicije američke administracije da isprovocira destabilizaciju, u vreme kada je "gajila iluzije da će nova američka administracija promeniti svoj stav prema Kosovu".\nKosovske vlasti oštro su reagovale na izgrađeni zid, navodeći da on nije bio predviđen dogovorom u Briselu o rekonstrukciji ibarskog mosta u Mitrovici, koji godinama razdvaja grad na severni i južni deo, a sada i zvanično na Severnu i Južnu Mitrovicu. Skupština je čak i rezolucijom zatražila od Vlade da ukloni zid u toku januara meseca.\nUklanjanje zida bio je i uslov za sprovođenje sporazuma o Zajednici opština sa srpskom većinom, kojem se opozicija takođe oštro protivi.\nBrisel pozvao Beograd i Prištinu da smanje tenzije\nLunaček: Dijalog na kraju znači priznanje Kosova


Poreske olakšice za zapošljavanje 2022. • Knjigovodstvena agencija NIMI\nPoreske olakšice za zapošljavanje 2022.\nNovi i stari podsticaji za zapošljavanje\nPovećanje neoporezivog iznosa sa 18.300 na 19.300 dinara mesečno\nSmanjenje stope doprinosa za pio sa 25,5% na 25%\nProdužetak starih olakšica za zapošljavanje radnika gde poslodavac ima pravo na povraćaj plaćenog poreza i to:\n65% ako je zasnovao radni odnos sa najmanje jednim, a najviše sa devet novozaposlenih lica;\n70% ako je zasnovao radni odnos sa najmanje 10, a najviše sa 99 novozaposlenih lica;\n75% ako je zasnovao radni odnos sa najmanje 100 novozaposlenih lica\nUslov: Novozaposlenim licem smatra se lice sa kojim je poslodavac zaključio ugovor o radu u skladu sa zakonom kojim se uređuju radni odnosi, koje je prijavio na obavezno socijalno osiguranje u Centralni registar obaveznog socijalnog osiguranja i koje je pre zasnivanja radnog odnosa kod Nacionalne službe za zapošljavanje bilo bez prekida prijavljeno kao nezaposleno najmanje šest meseci.\nProduženje prelaznog režima za kvalifikovana novozaposlena lica\nProdužetak prelaznog režima se odnosi samo na poslodavce koji na dan 31. decembra 2020. godine imaju najviše 30 zaposlenih. Budući da ovi poslodavci stiču pravo na poreske olakšice za zaradu isplaćenu zaključno sa 31. decembrom 2025. godine, olakšice se produžavaju na dodatne tri godine, i to u sledećim procentima:\nU 2023. godini efektivnih 50% poreza i 75% doprinosa\nU 2024. godini efektivnih 40% poreza i 65% doprinosa\nU 2025. godini efektivnih 30% poreza i 55% doprinosa\nNova kvalifikovana novozaposlena lica smatraju se i lica koja u toku 2019, 2020. i 2021. godine nisu bilo u radnom odnosu, već su u navedenim godinama poslovala kao preduzetnik. Mala napomena ovde je da niste morali sve vreme da poslujete kao preduzetnik. Glavni uslov je da u ovim godinama niste bili u radnom odnosu (ni u jednom trenutku ili ni jedan dan) kako biste mogli da iskoristite pravo na olakšice.\nUkoliko ispunjavate ove uslove imate mogućnost da od 1. januara 2022. godine do 30. aprila 2022. godine uđete u radni odnos u vašem DOO- u ili kod poslodavca i ostvarite pravo na olakšice u naredne četiri godine ukoliko vaš poslodavac zadovoljava kriterijume za olakšice odnosno da ima manje ili 30 zaposlenih radnika\nNove olakšice za zapošljavanje od 01.03.2022. godine\nZa zaradu, višu od propisane, isplaćenu novozaposlenomlicu može se ostvariti oslobođenje od plaćanja poreza i doprinosa efektivno 70% (70% poreza i 100% doprinosa za PIO) zaključno sa zaradom isplaćenom 31. decembra 2024. godine.\nradni odnos mora biti zasnovan u periodu od 01. marta do 31. decembra 2022. godine,\nzaposleni nije bio osiguranik u periodu od 2019. godine do 28. februara 2022. godine, ni kao radnik ni kao preduzetnik,\nbruto I zarada zaposlenog mora da bude veća od 76.500 dinara, odnosno da kao početnu platu ovom licu morate dati neto zaradu ~55.000 dinara, dok će visina poreza i doprinosa koje budete plaćali za novozaposleno lice biti ekvivalentna tome kao da im uplaćujete minimalac.\nOslobođenje od obaveze plaćanja godišnjeg poreza na dohodak građana za mlađe od 40 godina.\nEkonomija, Porez, Radni odnos\nPoreske olakšice, Porez, Zaposljavnje\nMinimalna neto zarada u 2022. godini\nPoklon deci zaposlenih za Novu godinu\nUsaglašavanje potraživanja i obaveza (IOS)\nPoreske olakšice za kvalifikovane novozaposlene 2022.


Američka ambasada u Prištini pozvala je građane Kosova da se vakcinišu protiv koronavirusa i potvrdila da će SAD donirati preko 700.000 doza vakcina Kosovu putem mehanizma COVAKS.\nAmerička ambasada u saopštenju objavljenom na Fejsbuku navodi da je poklon američkog naroda najveća pojedinačna donacija vakcine Kosovu od bilo koje zemlje ili organizacije.\n„Ovaj poklon američkog naroda najveća je pojedinačna donacija vakcine Kosovu od bilo koje zemlje ili organizacije. Kada se završi, američka donacija će povećati do 700.000 doza koje se isporučuju putem mehanizma COVAKS … Još vakcina je na putu. Ali vakcine deluju samo ako se pojedinci vakcinišu. Zato vas molim – vakcinišite se da zaštitite sebe, svoje porodice i svoju zajednicu. Zajedno možemo pobediti COVID-19″, navodi se u saopštenju američke ambasade.\nProšle nedelje su SAD donirale kosovskim vlastima prvu tranšu od očekivanih 503.100 doza Pfizer vakcine. Ambasada SAD je u saopštenju navela da ovo predstavlja najveću pojedinačnu donaciju vakcine protiv COVID-19 bilo koje zemlje ili organizacije na Kosovu. „Sa ovim dozama, kosovska vlada moći će u potpunosti da vakciniše i zaštiti svoje građane, približavajući je 20 odsto ostvarenju svog ukupnog cilja vakcinacije“, saopštila je američka ambasada.\nNa Kosovu je u poslednjih nekoliko nedelja zabeležen porast slučajeva i smrti od COVID-19 uprkos tekućem procesu vakcinacije. Kosovski nacionalni institut za javno zdravlje objavio je u nedelju da je 11 ljudi umrlo od virusa COVID-19, a da su u prethodna 24 sata pozitivno testirana 1.682 slučaja. Prema podacima Instituta, na Kosovu je 19.695 aktivnih slučajeva COVID-19. / ibna


Jedna takva sredina se (po)javila, Napoli je rešio da "odreši kesu" i... sve je bilo spremno da se transfer i dogodi, ali je Luka Jović potpuno šokirao upravu italijanskog kluba poručivši joj da će doći, ali pod uslovom - koji u Napulju uopšte ne mogu da mu garantuju.\nNaime, kako prenosi "Kronake di Napoli", predsednik tamošnjeg člana Serije A i Zvezdinog nedavnog rivala u Ligi šampiona, Aurelio de Laurentis, zajedno sa sportskim direktorom Kristijanom Đuntolijom sagledao je situaciju u ekipi i uvideo da bi baš Jović bio odlično rešenje za špic. Kontaktirani su Madriđani, koji nemaju ništa protiv da pošalju srpskog golgetera na jug Italije, kontaktiran je i njegov menadžer, Falji Ramadani, ali baš on je preneo Jovićeve reči Napolitancima: "Doći ću kod vas, ali pod uslovom da mi garantujete nastupe u Ligi šampiona".\nNapoli nikako ne može tako nešto da garantuje, jer je tek šesti na tabeli italijanskog šampionata, a od (četvrtog) mesta koje vodi u elitno evropsko klupsko nadmetanja, a na kome je Atalanta, udaljen je devet bodova i pritom je odigrao meč više od senzacionalnog tima iz Bergama. Do kraja italijanskog šampionata Napoli treba da odigra još 12 utakmica, sadašnja bodovna razlika nije, naravno, nenadoknadiva, ali - svakako je nemoguće obećati ispunjenje cilja koji je Jović "zacrtao" kao uslov da pređe u tim podno Vezuva.\n"Napoli je ovakvim informacijama, zapravo, dobio hladno tuširanje i to baš kada je mislio da se transfer bliži realizaciji", piše "Kronake di Napoli", dodajući da će se kontakti između Ramadanija i uprave italijanskog kluba nastaviti, "ali da oni sada predstavljaju trčanje uzbrdo i, kao takvi, neće biti nimalo laki".\nJovićev pomenuti stav je jedna od dva problema za taj transfer, jer i Real insistira da se potpiše ugovor o dvogodišnjoj pozajmici, ali da Madriđanima ostane mogućnost da u bilo kom od prelaznih rokova koji se u međuvremenu dese - vrate srpskog golgetera u svoje redove. Napoli bi na to još i pristao, ali na Jovićev uslov o "garancijama" ne može da utiče i njegovim stavom je prilično zatečen.\nPodsetimo, naš mladi napadač prolazi kroz izuzetno turbulentan period života, od crnih dana u debitantskoj sezoni u Realu, preko burne veze koja će biti krunisana drugim detetom, sve do kršenja propisa o samoizolaciji po dolasku u Srbiji. Tada je utvrđeno da se nije pridržavao propisanih 14 dana uzdržavanja od izlazaka napolje, na šta je kao građanin Srbije koji je doputovao iz žarišta pandemije bio obavezan. Luka Jović se odmah našao na udaru kritika - i svetski mediji su javljali o tome šta se desilo po njegovom dolasku u Beograd iz Madrida, dodavali i da je na putu da drugi put postane otac i to u vezi sa Sofijom Milošević, a španski mediji su odlazili korak dalje tvrdeći da je, kako je to navela "Marka", u pitanju "neuspeli eksperiment", pa su ga već otpisali, ili, u blažoj formi, "slali na pozajmicu". Jedna takva činila se kao izvesna, upravo u Napoli, dok sam Jović nije poručio "Važi, ali ako igrate Ligu šampiona". Devet bodova i odigrani meč više od Atalante zakomplikovali su Napolitancima "život" po ovom pitanju.\nUz klub iz Napulja, i čelnici Čelsija se raspituju o mogućnosti da Jovića dovedu u svoj tim, ali i Milan, Totenhem i Arsenal koji je, navodno, poslao e konkretnu ponudu kolegama iz Reala - 50 miliona evra za kupovinu prava na Jovića.


Podrška za sve dobre ideje! – Socijalno preduzetništvo\nPodrška za sve dobre ideje!\nFondacija Ana i Vlade Divac već 11 godina u Srbiji realizuje različite programe u oblasti podrške lokalnoj zajednici, medju kojima i one koji se bave socijalnim preduzetništvom.\n„Fondacija Ana i Vlade Divac je već dugi niz godina posvećena razvoju socijalnog preduzetništva u Srbiji. Zapravo, mi već šest godina realizujemo program koji se zove „Ideja za bolje sutra“ a namenjen je baš razvoju socijalnog preduzetništva i to realizujemo sa Unikredit fondacijom i Unikredit bankom. Poslednje dve godine naš partner na projektu je i Smart kolektiv koji nam se pridružio u pružanju konsultantske podrške u razvoju poslovanja socijalnih preduzeća.\nKroz sam taj program podržali smo 23 socijalna preduzeća širom Srbije koja ostvaruju različite socijalne ciljeve. Fondacija učestvuje u svim aktivnostima za razvoj socijalnog preduzetništva u Srbiji i tu zapravo vidimo održivi model zapošljavanja, ali ne samo model zapošljavanja nego i ostvarivanje naše misije a to je kreiranje jednog ravnopravnog, solidarnog i tolerantnog društva.\nDo sada smo podržali 23 ideje širom Srbije i svaka od njih odgovara na rešavanje određenog socijalnog problema u lokalnoj zajednici. Tako smo podržali „Bagel Бејгл“ d.o.o koji realizuje udruženje „Atina“ a sredstva od te poslovne ideje odlaze na prevenciju trgovine ljudima.\nTu je „Naša kuća“ i njihova ideja „Kuhinja na točkovima“ kroz koju se zapošljavaju osobe sa invaliditetom ili recimo „Hrono“ kao model poslovanja koji, pored proizvodnje jednog inovativnog proizvoda na tržištu, otkupljuje sirovine od malih proizvođača u Srbiji i na taj način obezbeđuje i mogućnost za zapošljavanje iz lokalne zajednice.\nDakle, ono što mi s druge strane imamo u vidu da je to biznis koji sam po sebi treba da ima jedan kvalitetan proizvod i uslugu kako bi bio samoodrživ i kompetentan na tržištu, a s druge strane da ostvaruje neke od vrlo važnih socijalnih ciljeva, da li je u pitanju zapošljavanje ili podizanje kapaciteta manjih dobavljača ili rešavanje nekog ekološkog problema. Dakle, socijalno preduzetništvo u širem smislu, ne samo kao socijalno zapošljavanje, kao što su to neki od predloga zakona ranije predviđali“, ističe Ivona Gvozdenović, menadžerka u Fondaciji Ana i Vlade Divac.\nViše o radu Fondacije Ana i Vlade Divac možete saznati na www.divac.com\nVesti fondacija, podrška


"Dodik će umjesto 'Goodbye BiH' uskoro izgovarati 'Welcome NATO'"\nCrnadak smatra da pod vlašću SNSD-a bh. entitet Republika Srpska zapravo postaje NATO Srpska, kao i država BiH.\nPotpredsjednik PDP-a Igor Crnadak, komentirao je izjave zvaničnika da je BiH na korak do ulaska u NATO.\n“Ono što mi govorimo od kraja 2019. godine, iz dana u dan se potvrđuje tačnim: Dodik je zarad formiranja vlasti u Sarajevu pristao da stavi potpis na Nacionalni godišnji plan, koji su, da bi zavarali javnost, nazvali Program reformi i mi se njihovim djelovanjem već nazalimo u Akcionom planu za članstvo”, rekao je Crnadak, saopćeno je iz PDP-a.\n“To je jasno već dvije godine i pod ovom vlašću postajemo NATO Srpska i NATO BiH. Prije nekoliko dana su vojnici najveće sile u NATO savezu, SAD, marširali Manjačom, a Republika Srpska je bila domaćin i učesnik. To je još jedna od potvrda da priča SNSD a da ne idemo ka članstvu ne stoji. Pristali su na to, samo je pitanje vremena kada će i kako priznati javnosti”, kazao je.\n“Tada su po ko zna koji put, pokušavajući da sakriju svoja djela, ponizili najviše zakonodavno tijelo Republike Srpske. Mi smo kao poslanici trebali da raspravljamo o dokumentu koji je dostavljen nepotpun, odnosno falsifikovan. Međutim, vrijeme pokaže sve i čini se da će, umjesto onog izgovorenog za skupštinskom govornicom ’Goodbye BiH’, Dodik uskoro izgovarati ’Welcome NATO”, zaključio je Crnadak.


URS prikupio 60.000 potpisa - Ozon Media\nUjedinjeni regioni Srbije (URS) počeli su 2. aprila, prikupljanje potpisa za narodnu peticiju kojom se traži finansijska i politička decentralizacija države. Za samo šest dana peticija je od građana Srbije dobila više od 60.000 potpisa.\nLider URS-a, Mlađan Dinkić najavio je da će se inicijativa o decentralizaciji naći u Skupštini Srbije već početkom juna.\nURS očekuje podršku svih parlamentarnih stranaka u Srbiji za decentralizaciju države. „Jedna od stvari koju mi tražimo je vraćanje otete imovine stvarnim vlasnicima u Srbiji, što je uslov za prijem u EU. Drugo, mi tražimo da srpskim gradovima i opštinama ostane najveći deo u njima stvorenog novca, a ne kao dosad da im republika pojede sve. Samo Novom Sadu ostajaće godišnje 2,3 milijarde dinara, kad država bude decentralizovana. Baš me zanima koja će parlamentarna stranka, i da li će imati hrabrosti, da u Skupštini glas protiv toga“, naglasio je Dinkić.\nURS se zalaže za vraćanje imovine lokalnim samoupravama, da veći deo poreza na lične dohotke, po mogućnosti čak 80 odsto, ostane u gradovima i opštinama gde je i ostvaren i da građani imaju priliku da sami neposredno biraju svog gradonačelnika, koji će biti odgovoran samo njima, a ne partijskim centralama.\nDinkić je naveo da je jedan od predloga i da budžetu Vojvodine ubuduće ostaje 50 odsto od poreza na dobit preduzeća. „Što se Vojvodine tiče, ona je već sada autonomna pokrajina, međutim, smatram da je potrebno da i ona dobije veće sopstvene prihode. Predlažemo da polovina poreza na dobit koji se prikupi na teritoriji Vojvodine ostane u pokrajinskom budžetu i da se to koristi za sprovođenje različitih regionalnih infrastrukturnih projekata, zaštitu životne sredine i drugo“, rekao je Dinkić.\nApril: Proleće u GRADU CAREVA


NovaEnergija.net » Održana konferencija “DIGITAL 2020 powered by Huawei” Održana konferencija “DIGITAL 2020 powered by Huawei” – NovaEnergija.net\nwritten by Ivana Karanović September 11, 2020\nRegionalna online konferencija o trendovima u telekomunikacijama i medijima DIGITAL 2020 powered by Huawei, održana je u organizaciji Color Media Communications uz institucionalnu podršku Ministarstva za kulturu i informisanje.\nNa otvaranju konferencije govorili su Aleksandar Gajović, državni sekretar u Ministarstvu kulture i informisanja, Tatjana Matić, državna sekretarka u Ministarstvu trgovine, turizma i telekomunikacija i Nj. E. Šan Makleod, ambasadorka Velike Britanije u Srbiji, Nj. E. Kati Čaba, ambasadorka Kanade u Srbiji i Nj. E. Amr Aljowaily, ambasador Egipta u Srbiji.\nU okviru prvog tradicionalnog panela telekomunikacionih lidera regiona GODINU DANA (I ČITAV VEK) POSLE, koji je moderirao Dejan Ljuština, stručnjak za digitalne tehnologije učestvovali su predstavnici svih velikih teleoperatera u Srbiji.\nSaša Leković, izvršni direktor tehnike Telenora Srbije, istakao je da je dobra kombinacija logistike i telekomunikacionog seta pomogla da održe stabilnu mrežu i kvalitetne servise i pomognu zajednici tokom pandemije. Đorđe Marović, izvršni direktor za tehniku Telekoma Srbija, naveo je da je zabeležen rast od 52% u ukupnoj količini prenetih podataka preko interneta, prosečna količina prenetih podataka preko Viber aplikacije u mobilnoj mreži je porasla za 150%, dok je prosečno trajanje razgovora u fiksnoj telefoniji povećano za oko 40%.\nMilija Zeković, izvršni direktor kompanije SBB u Srbiji i Telemach u Crnoj Gori, naveo je da su u poslednjih nekoliko godina uložili puno u rast, posebno od kada je United Grupa u većinskom vlasništu investicionog fonda BC Partners. Nenad Zeljković, glavni direktor za tehniku u Vip mobile i A1 Slovenija je istakao da su pandemija i promena navika korisnika uslovile potrebu da brzo prilagode poslovanje i redefinišu ponudu proizvoda i usluga.\nPredstavnici kompanije Huawei, koja je bila generali pokrovitelj događaja, uzeli su učešće u tri panela.\nNa panelu “TECHNOLOGIES OF THE FUTURE: Istine i zablude o primeni 5G tehnologije“ govorio je Radoslav Kedzia, potpredsednik kompanije Huawei Technologies za Centralnu i istočnu Evropu i Nordijsku regiju, i istakao je značaj 5G mreže i njena tri ključna benefita: manje kašnjenje pre početka prenosa podataka, veću brzinu prenosa i mogućnost povezivanja mnogo većeg broja uređaja.\nMads Arnbjoern Rasmussen, CTO/CSO kompanije Huawei u Danskoj učestvovao je na panelu CODE 2020. posvećenom trendovima i izazovima u sajber bezbednosti. Tom prilikom je naglasio da je neophodno uvek imati na umu i aktivno pratiti da li je softver i antivirus koji koristimo ažuriran. Ono na šta posebno skreću pažnju je da se ne koriste iste lozinke za sve naloge, bili oni manje ili više važni.\nO pametnim gradovima govorilo se na panelu „INTERNET OF THINGS FOR SMART CITIES: IOT u službi života u urbanim zajednicama“. Zorica Grba, Delivery Manager kompanije Huawei Technologies, je istakla da je za kompaniju Huawei važna strategija za implementaciju pametnih gradova . „Sa ponosom smo se vodili funkcionalnom strategijom, idejom da je Smart City koncept koji zahteva jedan jedinstveni tim“ .\nDrugi dan konferencije započeo je panelom “WHAT’S NEW, BUENOS AIRES: Novi poredak u svetu televizija i VOD platformi“ u kojem su predstavnici televizijski kanala, izvršni producenti i teoretičari medija izneli svoje stavove i mišljenja o stanju u ovoj industriji za vreme i nakon pandemije. Aleksandar Radoš sa TV Prve je istakao da se sadržaj na zahtev ili odloženo gledanje povećao kod nekih korisnika kao i da bez kvalitetnog sadržaja nema budućnosti ni inostranog uspeha.\nVladimir Cerić, teoretičar umetnosti i medija, napomenuo je da su promene usled pandemije promene ne samo korisničkih, već i životnih navika, a što se konkretno televizije tiče, vrlo jasno je rekao da može da dođe do određenog pada u količini gledanja, pa i u navici gledanja. Tanja Ćitić, sa RTS-a je istakla da se u periodu korone broj aktivnih korisnika povećao i da će se nakon pandemije zadržati na tržištu samo kanali sa kvalitetnim sadržajem.\nNa panelu koji se bavio evolucijom brendova učestvovala je Neda Đokić, direktorka marketinga kompanije Heineken Srbija koja istakla da je adaptibilnost zapravo ključna reč u komunikaciji brendova u novoj realnosti. “Brendovi moraju još bolje da neguju svoje potrošače i vode računa o njihovim socijalnim i psihološkim potrebama. U ovom novom, post-korona svetu, nema mesta introvertnosti jer snaga dobre poruke je snaga dobre komunikacije” naglasila je Đokić.\nVanda Kučera, direktorka korporativnih poslova, I&F McCann Grupa istakla je da su agencije imale momenat kada su morale da razmišljaju koja je njihova uloga u ovoj priči i kako bi one trebalo da se postave. „Kada je reč o porukama, reći ću jednu stvar: onaj koji komunicira i prati tržište sve vreme, imao je šanse da se prilagodi i prilagodio se.“ istakla je Vanda. Dok je Igor Černiševski, DIRECT MEDIA United Solutions napomenuo da će porast e-komerca koji se desio za vreme pandemije, dovesti do procvata performansa oglašavanja, tako da ćemo imati kombinaciju awareness oglašavanja, a dobar deo budžeta će ići na oglašavanje.\nŽaklina Tatalović, reporterka i novinarka N1 televizije učestvujući na panelu “KOMUNIKACIJA I MANIPULACIJE U DOBA KORONE: Kako smo se sporazumevali tokom pandemije” istakla je da je manipulacija u vreme pandemije bila samo šlag na torti, da je ona u našoj zemlji postojala godinama ranije.\n„Oni koji su najviše manipulisali su oni koji su imali informacije kao što su predstavnici vlasti i Krizni štab“, istakla je Tatalović. Novinarka portala nova.rs, Ana Lalić, učestvujući na istom panelu izjavila je da istina mora biti ultimativni cilj novinarstva, a da je sve ostalo propaganda. Nenad Milosavljević, Njuz.net je govorio je o ulozi humora u demokratskom društvu u situaciji kada su vremena krizna. „Kroz najčitanije tekstove možemo vrlo dobro da vidimo šta nam se dešavalo u određenom periodu. Oni su vrlo dobar presek“, napomenuo je Milosavljević.\nKonferencija je završena panelom „ZAVRŠNI RAČUN: Ko je u svetu medija i telekomunikacija zaradio, ko izgubio a ko propao tokom pandemije“ svoje viđenje situacije u svetu i kod nas dali su Slobodan Georgiev, NewsMax; Igor Arih, agencija Arih, Ljubljana, Danijel Koletić, AprioriWorld, Zoran Kovačić, Mediadaily.biz i Nikola Vrdoljak, 404 agencija, zaključak panela je bio da su u proteklom periodu svi u neku ruku bili i pobednici i gubitnici.\nU protekla dva dana na konferenciji su otvorena mnoga pitanja i doneseni mnogi zaključci. Obrađivane su teme koje će biti aktuelne i u narednom periodu i na koje treba stalno skretati pažnju jer se pokazalo da je digital u širem smislu potreban u svim „normalnostima“.\nKonferenciju su podržale kompanije: Huawei, Telekom Srbija, VIP Mobile, Telenor Srbija, SBB i Heineken Srbija.\nOdržana konferencija “DIGITAL 2020 powered by Huawei” was last modified: September 21st, 2020 by Ivana Karanović\ncolor media communicationsDIGITAL 2020 powered by HuaweiHuaweijutjub kanalkonferencijalive streamonline konferencijasbbtelekom srbijatelekomunikacijetelenor srbijavip mobileYoutube\n(NEVEROVATNO) Tražio posao i nikad nećete pogoditi...\nUradno odprta registracija: Blogomanija Fashion & Beauty...\nJapan strahuje, hitno im trebaju radnici!\nUSKRŠNJI PRAZNICI NA KOPAONIKU: Gratis smeštaj i...\n#Digital2020: Neda Đokić – Brend mora imati...\nI ove godine, najveća WordPress konferencija u...\nBG univerzitet: Većina prešla na e-prijavu ispita,...\nOsigurajte se pred put ne izlazeći iz...


U Francuskoj kampanja vakcinacije za cijelu populaciju počinje na proljeće\nFrancuski predsjednik Emmanuel Macron izjavio je da će u periodu april-jun naredne godine provesti kampanju vakcinacije za cijelu populaciju u sklopu borbe protiv nove vrste koronavirusa.\nMacron je održao zajedničku konferenciju za novinare s belgijskim premijerom Aleksanderom de Croom u predsjedničkoj palati.\nNavodeći da je povećana saradnja s Belgijom u borbi protiv terorizma, Macron je rekao da se tim novoizabranog američkog predsjednika Joea Bidena, dogovorio s Evropom o pitanjima demokratije, klime i sigurnosti.\nMacron je izjavio da će ljudi iz rizične grupe biti vakcinisani početkom naredne godine u okviru borbe protiv COVID-19.\nNavodeći da će od aprila do juna 2021. pokrenuti kampanju vakcinacije za sve građane, francuski predsjednik je napomenuo da vakcina neće biti obavezna.\nZemlje EU odobrile strožije klimatske mjere\nZbog porasta cijena energije Amerikanci duguju 22 milijarde dolara za komunalne usluge


Članstvo u EU nema alternativu za Zapadni Balkan - European Western Balkans\nBRATISLAVA – Učesnici panela “Zapadni Balkan: Udaljavnje od EU?“, u okviru GLOBSEC foruma u Bratislavi, saglasni su da za region Zapadnog Balkana članstvo u Evropskoj uniji nema alternativu, kao i da EU mora konstantno da pruža podršku tom procesu.\nPredsednik Crne Gore Milo Ðukanović rekao je da za tu zemlju nema plana B kad je reč o Evropskoj uniji, navodeći da je Crna Gora postala članica NATO i da napreduje u evropskim integracijama više nego druge zemlje.\n“Kina i Rusija traže svoju poziciju na Balkanu, a koliko će dobiti zavisi od toga koliko će im dati NATO i EU. Ja zato pozivam NATO i EU da rade svoj posao u regionu, da prestanu samo da ponavljaju da su vrata otvorena. Mi u regionu retko idemo na vrata, nego idemo kroz zid i za to plaćamo cenu”, rekao je Ðukanović i dodao da je potrebna jasna evropska politika za zemlje Balkana.\nÐukanović je, odgovarajući na pitanja moderatora, rekao da je tačno da je Crna Gora uzela kredit od Kine za autoput, ali je istakao da je to učinjeno jer je ta ponuda bila daleko najbolja.\n“Zašto nismo dobili takve uslove od EBRD i EIB? Zato što je Kina popunila tu rupu koju im je prepustila Evropa”, rekao je Ðukanović.\n“Ako EU ne regauje i ne pokaže da je u njenom interesu da nastavi proces evropskih integracija Balkana onda mora biti svesna da je odgovorna za prepuštanje svoje intersne zone zemljama koje dolaze sa platformom vrednosti, suprotnom od evropskih”, rekao je on.\nOn je istakao da su u Crnoj Gori svesni dobre prakse evropske demokratije i da žele da je usvoje što pre u svakom mogućem segmentu, ali, kaže, treba imati u vidu da su “naša društva specifična”.\nBugarska ministarka spoljnih poslova Ekaterina Zaharijeva rekla je na panelu da je Bugarska je među onim članicama Unije koje zaista žele da vide balkanske zemlje u skorijoj budućnosti kao deo EU porodice.\n“Tokom predsedavanja Bugarske to je bio jedan od priorieta, to nije bilo obećanje za samo za tih šest meseci, već naš dugoročni strateški cilj. EU ne treba samo da organizuje samit jednom u 15 godina na kojem će pružiti perspektivu tim zemljama, već treba konstantno da podržava evropske integracije Balkana”, rekla je Zaharijeva.\n“Nastavljamo da uveravamo skeptike u EU u to. Uverena sam da EU projekat neće biti kompletan bez Zapadnog Balakna”, zaključila je Zaharijeva.\nGeneralna sekretarka Regionalnog saveta za saradnju (RCC) Mejljinda Bregu kaže da ne smatra da regionalna saradnja ne ide napred.\nIstakavši da EU neće nikada biti kompletna bez Zapadnog Balkana, ona je rekla da su transformacija i pomirenje kroz ekonomski razvoj ono što realno može da se dogodi u regionu.\nAleksandar VučićEkatarina ZaharijevaMajlinda BreguMilo Đukanović


Semberske supe nakon 6 godina ponovo na policama Binga! | Najveći BH trgovački lanac u BiH\nSemberske supe nakon 6 godina ponovo na policama Binga!\nU fabrici se trenutno proizvodi i pakuje Semberski dodatak jelima od 500g ,1000g, 5000g, Bio začin od 150g , a od 15.aprila počela je prerada i sušenje krompira, srijemoša, mrkve i paštrnjaka i trajat će sve do kraja godine gdje se dnevno prerađuje 50t svježeg povrća i angažovano je i do 130 ljudi. Krajem jula počela je proizvodnja Semberskih supa, a od 1. augusta i pakovanje Semberskog dodatka jelima s povrćem u “pouch” kesicama po 250g. Ova vrsta kesice ima funkciju očuvanja aroma i dolazi uz praktični zip koji će pomoći da se u zatvorenoj kesici sve arome začina sačuvaju što duže.


STOP DISKRIMINACIJI I PREDRASUDAMA: Danas je Međunarodni dan Roma\nU Srbiji niz manifestacija i akcija\n08.04.2016. 08:36h 13.04.2017. 06:08h\nNizom akcija u Srbiji će biti obeležen 8. april - Međunarodni dan Roma, a cilj je da se još jednom upozori na izuzetno težak društveni i ekonomski položaj te nacionalne manjine.\nPredsednik Srbije Tomislav Nikolić će se, povodom obeležavanja Svetskog dana Roma, sastati sa delegacijom Nacionalnog saveta romske nacionalne manjine i Saveza društava Roma Republike Srbije.\nPovodom 8. aprila u foajeu druge galerije Narodnog pozorišta u Beogradu biće otvorena izložba fotografija ''Usnija Redžepova - život Koštane", dok će u Klubu poslanika biti organizovan okrugli sto na temu ''Romi i Poglavlje 23".\nMeđunarodni dan Roma biće organizovan i u amfiteatru na nišavskom keju kod spomenika Šabanu Bajramoviću gde će biti održan koncert i kulturno-umetnički program.\nVlada Srbije je usvojila novu Strategiju za socijalno uključivanje Roma i Romkinja do 2025. godine koja je, prema rečima direktorke Kancelarije za ljudska i manjinska prava Suzane Paunović usklađena sa javnim politikama, ekonomskim prilikama i trendovima, ali i međunarodnim standardima i standardima EU u toj oblasti. Mere iz Strategije, ističe Paunović, usmerene su na oblast obrazovanja, zaposljavanja i ekonomskog osnaživanja, kao i stanovanja i socijalne zaštite. Strategija je, kako je naglasila, zasnovana na principima inkluzivnosti, decentralizacije, racionalizacije, ekonomičnosti i efikasnosti, kao i afirmativnim merama usmerenim na veće uključivanje Roma i Romkinja.\nZaštitnik građana čestitao je građanima romske nacionalnosti Svetski dan Roma ocenjujući da su uprkos postignutim rezultatima Romi i dalje najranjivija grupa, ali da Strategija za socijalno uključivanje moze doprineti da se njihov položaj poboljša. Zaštitnik je u saopštenju istakao da su uprkos dosadašnjim rezultatima i nastojanjima državnih organa i organa lokalne samouprave, Romi i dalje jedna od najranjivijih grupa građana, kao i da se suočavaju sa posebno velikim teškoćama u ostvarivanju i zaštiti svojih prava. On je međutim, istakao da nova Strategija za socijalno uključivanje Roma i Romkinja, koja će do 2025. godine biti osnov preduzimanja mera i aktivnosti, značajno može doprineti daljem unapređenju stanja i njihovog socijalno - ekonomskog položaja.\nPoverenica za zaštitu ravnopravnosti Brankica Janković smatra da je zabrinjavajuće da gotovo svaka druga pritužba zbog diskriminacije dolazi od romske populacije, da zabrinjava i odnos pojedinih predstavnika organa javne vlasti prema Romima i Romkinjama, kao i da je problem što veliki broj njih živi u neformalnim naseljima. Povodom 8. aprila, Svetskog dana Roma, poverenica kao poseban problem ističe da su česte pritužbe za diskriminaciju protiv onih na čiju podršku romska nacionalna manjina treba da računa. Zato, dodaje u saopštenju, smatra da Svetski dan Roma ne sme da ima samo simboličan značaj, nego da je dobra prilika da se još jednom upozori na izuzetno težak društveni i ekonomski položaj ove nacionalne manjine.\nKao svetski Dan Roma odabran je 8. april, u spomen na datum održavanja prvog svetskog kongresa Roma 1971. godine u Londonu. Datum je zvanično odabran 1990. godine, a obeležavanje tog dana je ustanovljeno kako bi se ukazalo na težak položaj Roma i kako bi se podstakle države u kojima žive da obrate posebnu pažnju unapređivanju njihovog položaja.\nTada je za romsku himnu proglašena pesma "Đelem, đelem", a ustanovljena je i romska zastava sa tačkom kao centralnim simbolom.\nMihajlović: Problemi nezaposlenost i integracije\n"Ako govorimo o ostvarivanju prava Roma mislim da je Srbija u mnogome unapredila neke stvari, pre svega u oblasti obrazovanja, zakonskoj regulativi koja obuhvata prava nacionalnih manjina", rekao je Mihajlović.


Sud vratio 111 uposlenika rudnika "Kreka" na posao, odluka ih iznenadila\nNeki od radnika rudnika za BHRT su kazali kako su iznenađeni ovom odlukom jer je isti sud ranije zabranio održavanje štrajka uposlenicima Rudnika “Kreka” u Tuzli zbog odluka Uprave, najavljenog za 16. august\nOpćinski sud u Tuzli vratio je uposlenike rudnika “Kreka” na posao, njih 111, koji su početkom osmog mjeseca ove godine upućeni na prekid rada.\nNeki od radnika rudnika za BHRT su kazali kako su iznenađeni ovom odlukom jer je isti sud ranije zabranio održavanje štrajka uposlenicima Rudnika “Kreka” u Tuzli zbog odluka Uprave, najavljenog za 16. august.\nUprave je, govoreći o slanju radnika na čekanje, odlučila da 30 posto radnika bude poslano kući zbog slabe proizvodnje, odnosno obustave proizvodnje u jednom od rudnika.\nIz Sindikalne jedinice za BHRT kazali su da je ovaj potez Uprave bio udar na uposlenike, na osnovno pravo, pravo na rad. U odluci je pisaloda će radnicima biti isplaćeno 60 posto minimalne plaće, a na posao ce biti vraćeni kada se steknu uslovi.\nRudnik “Kreka”: Najavljeni štrajk sutra neće biti održan


Spoljni dug BiH za godinu skočio za 836 mil KM – Magazin Plus\nHome/Spoljni dug BiH za godinu skočio za 836 mil KM\nSpoljni dug BiH na kraju prvog polugodišta 2015. iznosio je 8,198 mlrd KM, a za njegovo servisiranje u ovom periodu izdvojeno je 301,03 mil KM.\nNa kraju prvog polugodišta prošle godine spoljni dug je iznosio 7,362 mlrd KM, a u tom periodu je vraćeno 395,31 mil KM.\nU izvještaju o izvršenju budžeta institucija i međunarodnih obaveza BiH u prvih šest mjeseci ove godine navedeno je da su dospjele obaveze na osnovu spoljnog duga servisirane u potpunosti i na vrijeme.\n– Na otplatu glavnice odnosilo se 249,67 mil KM ili 82,94%, a na kamate, servisnih i drugih troškova 51,36 mil KM ili 17,06% – navedeno je u izvještaju.\nOd tog iznosa RS je vratila 102,64 mil KM, FBiH 195,68 mil KM, Brčko distrikt 770.000 KM, a institucije BiH 1,94 mil KM. Za servisiranje spoljnog duga u ovoj godini je planirano 613,99 mil KM, a od tog iznosa 1,19 mil KM je predviđeno za potencijalne obaveze na osnovu garancija iza kojih stoji BiH.\nIzvršni direktor Udruženja ekonomista RS – “SWOT” Saša Grabovac kaže da su dosadašnji krediti najvećim dijelom uzimani kao podrška budžetima, što je olakšavalo posao vlastima, ali je s druge strane spremnost za reforme padala. Istakao je da su budžeti RS i FBiH u problemima zbog izostanka aranžmana sa Međunarodnim monetarnim fondom (MMF).\n– Određene isplate iz budžeta već odavno kasne. S obzirom na to da je vrlo neizvjesno da li će i kada biti potpisan aranžman sa MMF-om, a da su posuđivački kapaciteti, posebno RS u pogledu izdavanja dužničkih hartija od vrijednosti i podizanja kredita od komercijalnih banaka značajno iscrpljeni, sigurno je da su neizbježni rebalansi budžeta i da će neke stavke morati biti značajno smanjene. To će sigurno biti bolno, ali je dugoročno zdravije rješenje nego konstantno zaduživanje – kazao je Grabovac.\nU izvještaju o izvršenju budžeta i međunarodnih obaveza BiH je navedeno da u prvih šest mjeseci nije bilo isplata na osnovu izdatih garancija. Spoljni dug pokriven garancijama na kraju prvog polugodišta iznosio je 255,21 mil KM.\nKreditori kojima je vraćeno najviše novca (miliona KM)\n64,45 – Međunarodni monetarni fond\n60,30 – Evropska banka za obnovu i razvoj\n57,94 – Svjetska banka\nOpćina Visoko: Izvršena uplata novčanih sredstava za nabavku udžbenika


"Pošta Srbije" upozorava građane: Ne nasedajte na prevaru, lažne sms i whats app poruke · gradski.online\n“Pošta Srbije” upozorava građane: Ne nasedajte na prevaru, lažne sms i whats app poruke\nBEOGRAD- Javno preduzeće “Pošta Srbije” oglasilo se povodom otkrića prevare građana, jer je detektovan novi pokušaj zloupotrebe logotipa i imena Pošte.\nGrađanima se putem lažnih i prevarnih sms i whats app poruka sugeriše da treba da izvrše određenu uplatu u cilju podizanja izvesne pošiljke. Poruke sadrže link ka stranici koja nije u vlasništvu JP “Pošta Srbije”, a na kom se traži uplata novca putem platnih kartica:\n– Ovim putem želimo da skrenemo pažnju građanima da JP “Pošta Srbije” nikada na ovaj način nije komunicirala sa svojim korisnicima i da, ukoliko dobiju poruke slične sadržine, ne postupaju na način kako se traži od njih– poručuju iz “Pošta Srbije”.\nU cilju edukacije i pomoći građanima Srbije otvorena je i stranica na korporativnom sajtu JP “Pošta Srbije”, a ukoliko postoje bilo kakve nedoumice, Kontakt centar JP “Pošta Srbije” čiji su brojevi telefona 0700 100 300 i 011 3607 788 stoji na raspolaganju radnim danima od 8 do 20 časova, a subotom i nedeljom od 8 do 15 sati.\nGrađanima savetuju da budu dodatno oprezni, da ne otvaraju linkove u primljenim porukama i da ne unose svoje podatke. Ceo slučaj je odmah prijavljen Nacionalnom CERT-u Republike Srbije.\nPrethodnoTragedija u komšiluku: Kobna seča, orah usmrtio starijeg meštanina Melenaca\nSledećeSa liderske pozicije i u nepromenjenom sastavu: Rukometašice ŽORK “Kikinda” čekaju nastavak prvenstva


Turbo Servis - Prednosti turbokompresora\nStroga pravila o emisiji izduvnih gasova širom sveta, predstavljaju izazov proizvođačima automobila da dizajniraju motore koji zadovoljavaju standarde o zaštiti životne sredine, a da pri tome proizvedena vozila budu i prijatna za vožnju.\nTurbokompresori zadovoljavaju ovaj izazov i doprinose koristi krajnjem korisniku.\nU poređenju sa konvencionalnim motorima identične snage, potrošnja goriva kod motora sa turbokompresorom je niža, a deo energije izduvnih gasova, koja je obično neiskorišćena, kod ovih motora se koristi i doprinosi poboljšanju njihove efikasnosti.\nU standardnim aplikacijama, sasvim je realno da turbokompresor udvostruči snagu motora, što za posledicu ima bržu reakciju prilikom vožnje. Turbokompresori takođe utiču da ne dođe do gubitka snage prilikom visokih obrtaja motora, što obezbeđuje prednost kamionima, građevinskim i drugim mašinama čiji motori poseduju turbokompresore.\nTurbokompresori recikliraju energiju koju proizvode motori automobila, transformišući više energije stvorene sagorevanjem goriva u snagu tako što stvaraju manje beskorisne toplote i trenja. Kao rezultat, javlja se veća štedljivost u potrošnji goriva kod motora sa turbokompresorom u odnosu na konkurenciju u vidu konvencionalnih motora bez turbokompresora. Odnos Snaga/Težina, kod motora sa turbokompresorom je mnogo bolji u odnosu na konvencionalne motore. Motor sa turbokompresorom zahteva manje prostora za ugradnju u odnosu na konvencionalne motore iste snage.\nBudući da turbokompresori isporučuju više vazduha u motor, unutrašnje sagorevanje je lakše, direktnije a samim tim i čistije. Današnji dizel motori sa turbokompresorom proizvode 50% manje NO I CO2 u odnosu na konvencionalne motore bez turbokompresora.\nTurbokompresori isporučuju više sile, koja se dalje transformiše u poboljšanje performansi vozila na putu, što voznju čini pravim uživanjem.\nPerformanse turbo motora, na većim nadmorskim visinama su značajno bolje. Niži pritisak vazduha na većim nadmorskim visinama može da prouzrokuje gubitak snage kod konvencionalnih motora. Suprotno ovome, performanse turbine se poboljšavaju u istim, gore navedenim, uslovima usled povećane razlike u visini pritiska u turbini i spoljašnjeg (atmosferskog) pritiska na izduvu, koji se smanjuje sa povećanjem nadmorske visine. Manja gustina vazduha na usisu kompresora se uglavnom izjednačava. Prema tome, turbo motor jedva da trpi bilo kakav gubitak snage na većim nadmorskim visinama.\nUsled smanjenih gabarita (veličine), spoljna emisija zvuka kod turbo motora je niža, i značajno su tiši u odnosu na konvencionalne motore iste snage. Turbokompresor, u ovom slučaju, ima i ulogu "prigušivača".


Usluge - Pro Video d.o.o.\nDizajn sistema, Integracija, prodaja i implementacija\nSistem integracija - ključ u ruke\nIsporuka, instalacija, podešavanje\nTrening, Tehnička podrška\nPodrška i pomoć pri primopredaji sistema\nNudimo end-to-end Sistemsku integraciju televizijskih sistema, OB i DSNG kamiona i televizijskih studija po sistemu ključ u ruke.\nSpecijalizovani smo za integraciju televizijskih primo-predajnih sistema prenosa, implementaciju playout i ingest servera, brendiranje kanala, projektovanje postprodukcionih sistema i integraciju studija i rasvete, kao i omogućavanja eksternih prenosa i emitovanja putem: IP, 4G video prenosa i satelitskih up-link stanica.\nNaša kompanija pruža širok spektar usluga, od isporuke složenih sistema emitovanja po principu ključ u ruke, do jednostavnih nadogradnji, dodataka i obnavljanja postojećih sistema. Nudimo i usluge projekovanja sistema i integracije, nezavisno od odabira opreme.\nNaša proverena metodologija vodi Vaš novi projekat sistema za emitovanje kroz osnovne faze integracije:\nFaza projektovanja: u kojoj naš inženjerski tim: dizajnira, planira i optimizuje Vaš sistemski tok rada i proizvodnje i taj tok prilagođava odabranoj opremi i procesima;\nFaza instalacije: u kojoj se instalira sistemsko kabliranje i sav odabrani hardver;\nFaza testiranja sistema: u kojoj se se svi povezani kablovi, priključci i delovi opreme testiraju i kada se konfiguriše softver;\nFaza treninga: u kojoj proizvođači opreme zajedno sa našim timom inženjera obučavaju Vaše tehničko i operativno osoblje;\nFaza završetka projekta: u kojoj se rešavaju i otklanjaju svi potencijalni nedostaci i stavke uočene pri instalaciji i u kojoj se izrađuju šematski crteži sistema i veza;\nFaza održavanja sistema: u kojoj naš servisni tim u koordinaciji sa Vašim tehničkim osobljem održava sistem i ažurira ga najnovijim softwareom, i obezbeđuje tehničku podršku u ugovornom, garantnom i vangarantnom roku.\nProdaja i implementacija hardverskih i softverskih rešenja za emitovanje programa\nNaš tim za prodaju sastoji se od stručnjaka sa preko 20 godina iskustva i znanja iz oblasti broadcast industrije, dok naš portfolio proizvoda obuhvata više od 90 vodećih proizvođača opreme za emitovanje, softvera, dodatne opreme i usluga.\nNaši projekti integracije sistema za emitovanje uključuju:\nSisteme za televizijske i radio studije, proizvodno kontrolne objekte, Master kontrolne sobe, Post produkcione montažne sobe, off kabine, kolorimetrijske sobe, serverske sale,\nSisteme robotski upravljanih kamera, Sistemske kamerne lance ( Studijske, ENG ), Primo-predajne sisteme, Interfone, Telepromptere,\nSatelitsku, 4G i IP distribuciju i transmisiju signala,\nPlayout servere, Sisteme za snimanje programa, Newsroom produkcione sisteme, Media Asset Management sisteme, Storage i Arhivski sisteme,\nProjektovanje kamiona za mobilnu produkciju, Satelitske kamione za prenos signala (DSNG) i ENG automobile za prenos,\nDizajn svetla i studija, Chroma key sisteme,\nParlamentarne A/V sisteme, Obrazovne televizijske sisteme i sale za A/V edukaciju,\nSpecijalizovane broadcast aplikacije kao što su: Traffic i Advertisement management systems, On-Air Channel branding sisteme.


Foto: Ltshears - Trisha M Shears / Wikipedia\nRadnici skloništa i borci za prava životinja su nedeljama bezuspešno pokušavali da ubede veterinara i centar za kremaciju ljubimaca da odustanu od svog plana.\nVlasnici skloništa za životinje su nudili pomoć pri udomljavanju, jer je to, kako tvrde, bio pas kome bi lako mogli da pronađu novi dom.\nFoto: Patricia Vicente / Wikipedia\nEmina smrt je pokrenula velike debate i bes u javnosti. Problematika je više etičke nego pravne prirode, jer se u ovoj državi ljubimci smatraju ličnom svojinom ljudi, pa je veterinarima dozvoljeno da izvrše eutanaziju u ovaknim situacijama. Takođe, mnoga groblja dozvoljavaju da životinje budu sahranjene sa svojim vlasnicima.\nVećina se složila da je praksa da se zdravi ljubimci ubijaju da bi počivali sa vlasnicima odvratna, dok su mnogi veterinari istakli da nikada ne bi ispunili takav zahtev jer to nije u skladu sa zakletvom koju su položili.


Oli Ren: Ukoliko Mladić ne bude u Hagu, EU u maju odgadja pregovore\nPred Srbijom je još nekoliko dana da očuva neprekinut proces pregovora sa Briselom - ukoliko se do početka narednog meseca Ratko Mladić ne nadje u Hagu, Evropska komisija odgadja sledeću rundu pregovora sve do ispunjenja ovog traženog uslova.\nBez diplomatske dvosmislenosti, danas je evropski komesar za proširenje, Oli Ren, jasno naglasio svome gostu, ministru spoljnih poslova SCG, Vuku Draškoviću- neće biti naredne, majske runde pregovora sa Beogradom, ukoliko se u nekoliko narednih dana u Hagu ne nadje Ratko Mladić.\n"Susrešću se trećeg maja sa šefom haškog tužiteljstva, Karlom del Ponte, i mi ćemo da analiziramo situaciju. Medjutim, po meni, sve je već prilično jasno - ako Ratko Mladić ne bude u Hagu do kraja meseca, tada nemamo drugu opciju nego da poremetimo pregovore o Sporazumu o stabilizaciji i pridruživanju. Jasno sam naglasio i u pismu premijeru Koštunici, pre par dana, naglasio sam to danas i ministru Draškoviću, te pozvao demokratske snage u Srbiji da zajedno rade kako bi otvorili put i otklonili tu poslednju prepreku na evropskom putu Srbije, te odabali evropsku budućnost umesto nacionalističke prošlosti'.\nGost iz Beograda je rekao da još uvijek postoji nada i da još uvek postoji politička volja zvaničnog Beograda da se u nekoliko narednih dana konačno otkloni ova prepreka evropskim integracijama. U drugom slučaju, značiće to pobedu anti-evropskih snaga u Srbiji - Za njega je trenutna situacija delom i rezultat jake anti-evropske popagande i propagande podrške haškim beguncima od strane, kako kaže" partija prošlosti"- socijalističke i radikalne stranke.\nPlaća se i cena nereformisanja dela bezbednosnih službi i vojske, što je životom platio bivši srpski premijer, Zoran Djindjić.\nOn se zahvalio domaćinu za podršku u pregovorima o vizama prema SCG, koji bi se trebali okončati do kraja ove godine, i izrazio nadu da haška prepreka neće "ugasiti evropski žar i potencijal" kakav postoji u Srbiji. Odgovarajući na pitanje zašto se insistira na viznim olakšicama zemlji koja ne ispunjava medjunarodne obaveze, komesar Ren pojašnjava:\n"Naše gledište je da smo dugoročno uključeni u evropeizaciju stanovnika i civilnog društva Srbije. Želimo da imamo direkten veze sa stanovnicima, posebno sa mladima Srbije, jer oko 70 procenata mladih nije bilo u inostranstvu. Forsirajući direkne ljudske kontakte, radimo to pre uprkos, nego zahvaljujući potezima srpskih vlasti".


Vesti online / Scena / Šoubiznis / Trka za predstavnika na Evroviziji: Nevena i Dženan hoće u Tel Aviv\nTrka za predstavnika na Evroviziji: Nevena i Dženan hoće u Tel Aviv\nRadio-televizija Srbije saopštila je da su muzički urednici te kuće odabrali 24 kompozicije koje će učestvovati na ovogodišnjem festivalu Beovizija, a najbolja od njih predstavljaće Srbiju na Evroviziji 2019. godine u Tel Avivu.\nNa konkurs se prijavilo 76 učesnika, a selekciona komisija koju su činili muzički urednici RTS-a preslušala je sve pristigle numere. Svi radovi bili su potpisani šifrom, tako da su imena autora bila nepoznata. Nakon izbora kompozicija od strane selekcione komisije, pristupilo se otkrivanju identiteta autora muzike i teksta. U igri za predstavnika Srbije na prestižnom muzičkom takmičenju je i Dženan Lončarević.\n- Imamo li vašu podršku za Beoviziju? - poručio je Dženan Lončarević iz Sarajeva pred koncert.\nPevač želi na Eurosong i prijavio se na konkurs RTS-a sa pesmom "Nema suza", koju je radio Željko Vasić.\nNa domaćem festivalu na kome se bira naš predstavnik za Eurosong nastupiće i Nevena Božović. Mlada pevačica osvojila je 2007. godine treće mesto na Dečjoj pesmi Evrovizije, a nakon toga predstavljala je Srbiju na ovom takmičenju u Švedskoj 2013. godine sa grupom Moje tri. Ona otkriva da je i dalje privlači učešće na tom takmičenju i da bi volela još jednom da se oproba, ali ovog puta solo.\n- Pesma se zove "Kruna" i sama sam radila muziku i tekst, a aranžman potpisuje Darko Dimitrov. Pesma je svakako na srpskom jeziku, jer to traže propozicije Beovizije. Volim da pevam na svom jeziku i volela bih da to bude i u slučaju da odem na Eurosong. Još uvek nisam odlučila kako će sve izgledati - kaže pevačica i dodaje:\n- Želela sam da još jednom odem na Evroviziju. Dok sam bila mlađa htela sam da još jednom samostalno nastupam na tom takmičenju.\nMeđu prijavljenim za Beoviziju je i Snežana Berić, poznatija kao Ekstra Nena, koja je 90-ih godina prošlog veka učestvovala na Evroviziji. Tu su i Osvajači, Saška Janković, Ivan Kurtić, Sanja Rio, Goga Stanić, Jana Šušteršić, Majdan, Ana Popović, Lana i Aldo...\nBeovizija će se održati krajem februara, a festival će imati tri takmičarske večeri. Publika i stručni žiri će svojim glasovima - po evrovizijskom principu, odlučiti ko će predstavljati Srbiju na izboru za najbolju pesmu Evrope.\n"Usudi se da sanjaš"\nNa Pesmi Evrovizije, koja se 14, 16. i 18. maja 2019. održava 64. put, pod sloganom "Usudi se da sanjaš", u Tel Avivu učestvovaće 42 zemlje, saopštili su organizatori takmičenja iz Evropske radiodifuzne unije (EBU).\nZemlje učesnice su: Albanija, Australija, Austrija, Azerbejdžan, Belgija, Belorusija, Crna Gora, Češka, Danska, Estonija, Finska, Francuska, Grčka, Gruzija, Holandija, Hrvatska, Irska, Island, Italija, Izrael, Jermenija, Kipar, Letonija, Litvanija, Mađarska, Makedonija, Malta, Moldavija, Nemačka, Norveška, Poljska, Portugal, Rumunija, Rusija, San Marino, Slovenija, Srbija, Španija, Švajcarska, Švedska, Ujedinjeno Kraljevstvo i Ukrajina.\nJon Ola Sand, izvršni supervizor Pesme Evrovizije, iskazao je i ove godine oduševljenje zbog velikog odziva javnih nacionalnih emitera da učestvuju na ovom planetarnom događaju.\n- Prošle sezone Neta se usudila da sanja i pobedila na takmičenju u Lisabonu, vrativši trofej u svoju zemlju - izjavio je Ola Sand.\nInkluzija, raznolikost i jedinstvo bile su inspiracija za kreativnu poruku nastupajućeg takmičenja. Logotip ovogodišnjeg Evrosonga ima izgled zlatne zvezde koju čine tri sjajna trougla, i kako kreatori koncepta objašnjavaju - trougao, kao jedan od najstarijih oblika na svetu, predstavlja kamen temeljac koji se univerzalno koristi u umetnosti, muzici, kosmologiji i prirodi, a simbolizuje povezanost i kreativnost. Kada se međusobno spoje i kombinuju, oni postaju novi jedinstveni entitet koji odražavaju beskonačno zvezdano nebo.\nŠOUBIZNIS Nevena i "Kruna" u finalu 64. "Evrosonga"!


Turska počela testiranje na ljudima domaće vakcine protiv korone - Sputnjik Srbija\n15:37 05 Decembar 2020\nTurska počela testiranje na ljudima domaće vakcine protiv korone\n12:30 05.11.2020 (osveženo 12:31 05.11.2020) Preuzmite kraći link\nTurska je počela da testira na ljudima vakcinu protiv virusa korona, saopštio je ministar zdravlja republike Fehretin Hodža.\n„Danas je u Turskoj počelo testiranje domaće vakcine protiv virusa korone na ljudima. Prva faza kliničkog testiranja vakcine se izvodi u Univerzitetu Erdžies (u gradu Kajseri)“, rekao je Kodža novinarima.\nKako je ovaj ministar ranije saopštio, pandemija virusa korona u Turskoj je dostigla drugi vrhunac. Samo juče je bio zabeležen 2.391 slučaj, što je najveći broj od aprila.\nvirus korona, Turska